ועדת הפנים ואיכות הסביבה, כנסת 17, פרוטוקול מספר 402, 2008-07-13 09:30

אופיר פינס-פז: אנחנו בהסתייגויות של המשרד להגנת הסביבה.

הדס פיקסלר: מלבד מספר סעיפים שבהם אנחנו חושבים שיש חובת התקנת תקנות לשם יישום החוק, בסעיפים אחרים אנחנו חושבים שלא צריך שיהיה כתוב שהשר יקבע בתקנות אלא שהשר רשאי לקבוע.

אופיר פינס-פז: מה הבעיה עם זה?

הדס פיקסלר: במהלך הדיונים הסברנו שיש הוראות שאנחנו חושבים שצריך להשאיר שיקול דעת לשר לקבוע.

אופיר פינס-פז: איפה שהחלטנו שהשר צריך לקבוע השר צריך לקבוע.

אופיר פינס-פז: יש דברים שבלי תקנות לא יהיה להם משמעות.

הדס פיקסלר: הסעיף הבא הוא הגדרת דלק.

הדס פיקסלר: אנחנו הצענו להוסיף להגדרה את המילים "או בדרך אחרת העלולה לגרום לזיהום האוויר".

הדס פיקסלר: חומר העשוי לשמש מקור להפקת אנרגיה בדרך של בעירה או בדרך אחרת העלולה לגרום לזיהום האוויר.

הדס פיקסלר: ייתכן היום שימוש בדלקים לא בדרך של בעירה.

הדס פיקסלר: הסתייגות נוספת היא הסתייגות שבדיון הקודם התקבלה אבל לא מופיעה בנוסח.

הדס פיקסלר: מדובר בהגדרת ממונה בסעיף 2.

רוני טלמור: גם לפי הבנתי היא התקבלה בדיון הקודם.

הדס פיקסלר: אתם אישרתם הסתייגות שאומרת שהגדרת ממונה תהיה מי שהשר הסמיכו להיות ממונה לעניין הוראות חוק זה, כולן או חלקן.

הדס פיקסלר: בנוסח שהוועדה הפיצה זה לא הופיע כהסתייגות שהתקבלה, למרות שהיא התקבלה.

הדס פיקסלר: סעיף 4(א)(1) הגדרת ערכי יעד.

הדס פיקסלר: ביקשנו להוריד את המילים "בחיי אדם".

הדס פיקסלר: בסעיף 6(ג) ביקשנו להוסיף סעיף קטן שייאמר בו כך: "להורות לראש רשות מקומית לנקוט אמצעים סבירים, בהתאם להוראות עניין זה, בתכנית פעולה שהוכנה לפי סעיף 13".

הדס פיקסלר: כתוב שם מה השר יכול לעשות כשיש זיהום אוויר חריג, ש זה בעצם להורות למי שיש לו הוראות רלוונטיות בעניין להפעיל אותן.

הדס פיקסלר: אנחנו רוצים שלרשות מקומית שטרחה והכינה תכנית שיש בה הוראות רלוונטיות אפשר יהיה להגיד להפעיל אותן.

אופיר פינס-פז: אני מוטרד מהחוק שעשינו על העברת הסמכויות לרשויות המקומיות באכיפה.

יוסי ביילין: מהתחלה זה היה סימן שאלה.

אופיר פינס-פז: לא היה סימן שאלה.

אופיר פינס-פז: גם לא היה דיון על זה.

הדס פיקסלר: בסעיף 8 היו כתובות המילים "לאחר התייעצות עם רופא המחוזי".

הדס פיקסלר: בעקבות הסתייגות של משרד הבריאות זה שונה למנכ"ל משרד הבריאות או מי שהוא הסמיך לכך.

הדס פיקסלר: אנחנו ביקשנו שבמקום התייעצות זה יהיה חוות דעת.

הדס פיקסלר: בסעיף 7 ביקשנו להוריד את המילים "בהתאם להוראות לפי חוק זה", משום שזה מגביל יתר על המידה.

הדס פיקסלר: אנחנו אומרים שאם יש סמכויות אחרות מכוח חוקים אחרים לא צריך לכתוב שזה דווקא בהתאם לפי חוק זה.

הדס פיקסלר: בסעיף 9 רצינו שאם השר קובע שאזור נפגע זיהום אוויר הוא מתחבורה, הרשות המקומית באזור הנפגע צריכה להכין תכנית לצמצום זיהום האוויר.

הדס פיקסלר: בנוסח הנוכחי כתוב שגם אם זה לא מתחבורה אלא מגורם אחר הרשות המקומית צריכה להכין תכנית.

הדס פיקסלר: לדעתנו זה לא הגיוני.

הדס פיקסלר: מי שגורם לזיהום אוויר זה לא תחבורה אלא המפעלים הגדולים שלגביהם ממילא אין לרשות המקומית סמכות לקבוע.

הדס פיקסלר: יוצא כאילו שזיהום האוויר הוא לא מתחבורה והרשות המקומית צריכה להכין תכנית.

הדס פיקסלר: על מי היא תכין?

הדס פיקסלר: על המפעלים הקטנים?

הדס פיקסלר: על המכבסות המקומיות שלא הן אלו שגורמות לזיהום האוויר?

הדס פיקסלר: התוצאה לא כל כך הגיונית.

אופיר פינס-פז: למה רק בתחבורה?

אופיר פינס-פז: מה לגבי תעשייה?

הדס פיקסלר: אם זה מתעשייה זה מסמכותנו כמשרד.

הדס פיקסלר: לרשות המקומית אין סמכות.

הדס פיקסלר: היא לא תוכל להכין תכנית אפקטיבית.

דב חנין: המשמעות של מה שאתם אומרים זה שהרשות המקומית בכלל לא רלוונטית.

הדס פיקסלר: היא לא רלוונטית למפעלים הגדולים.

דב חנין: השאלה היא מעבר לתחבורה.

דב חנין: רשות מקומית היא שחקן מרכזי בנושא של זיהום אוויר.

שולי נזר: אנחנו מדברים על אזור נפגע זיהום אוויר.

שולי נזר: איזור נפגע זיהום אוויר יכול להיות ממפעל גדול , יכול להיות מתחבורה.

שולי נזר: תעשיות קטנות לא רלוונטיות.

דב חנין: תבואי איתי לאזורי תעשייה קטנים בתל-אביב ותראי כמה זה רלוונטי.

שולי נזר: זה לא רלוונטי לאזור נפגע זיהום.

שולי נזר: מדובר בזיהום מקומי.

הדס פיקסלר: בסעיף 11 יש התניה שאומרת שכל רישיון היתר זמני הנדרש על פי כל חיקוק להפעלה של מקור פליטה נייח לפי חוק זה יראוהו כמותנה בקיום הוראות לפי חוק זה.

הדס פיקסלר: אנחנו חשבנו שזה מסורבל מידי להתנות את כל ההיתרים.

הדס פיקסלר: ביקשנו להוריד את הסעיף.

הדס פיקסלר: הייתה הצעה נגדית שאומרת שזה יהיה כל רישיון או היתר זמני הנדרש על פי חוק רישוי עסקים.

הדס פיקסלר: לזה אנחנו מסכימים.

הדס פיקסלר: בסעיף 13(ג) (2) כתוב שהממונה רשאי לפטור מהגשת מידע.

הדס פיקסלר: זאת הערה טכנית.

הדס פיקסלר: אנחנו רוצים שהממונה יהיה רשאי לפטור מהכנת מידע, כי הרעיון הוא שאם המידע עדיין רלוונטי לא צריך להכין אותו מחדש.

הדס פיקסלר: אנחנו כן רוצים שיגישו לנו אותו.

הדס פיקסלר: סעיף 15(ה) זאת החלטה של הממונה בעניין בקשה להיתר פליטה תוך 6 חודשים.

הדס פיקסלר: אנחנו רצינו שניתן יהיה להאריך את זה ב- 3 חודשים נוספים במקרה של בקשה מורכבת.

הדס פיקסלר: זה הנוסח הקודם.

הדס פיקסלר: זה הוסכם עם נציגי התעשיינים, עם נציגי חברת החשמל.

הדס פיקסלר: ב15(ו) נאמר שאין לתת היתר פליטה למקור פליטה שרוצים להקים אותו באזור נפגע זיהום אוויר, אלא מטעמים מיוחדים למקור פליטה שלא היה קיים ערב פרסומו של החוק.

הדס פיקסלר: אנחנו רוצים לשנות את זה לערב תחילתו של החוק.

הדס פיקסלר: בסעיף 16(ו) כתוב שהממונה יקיים דיון פומבי.

הדס פיקסלר: אנחנו היינו רוצים שהממונה יקיים דיון ציבורי.

הדס פיקסלר: היינו רוצים להשאיר לו את שיקול הדעת אם לקיים אותו באופן פומבי או לא.

הדס פיקסלר: סעיף 16ז מנוסח באופן כזה שהוא הופך אותו לריק מתוכן.

הדס פיקסלר: כתוב שם מתי אפשר לא לקיים הליך של שיתוף ציבור במקרים שמדובר במתקן שפליטת המזהמים ממנו נמוכה מאוד.

הדס פיקסלר: אם פליטת המזהמים נמוכה מאוד, אז הסעיף הזה אף פעם לא יתקיים.

הדס פיקסלר: הצענו למחוק את המילים "שפליטת המזהמים ממנו נמוכה מאוד", ולהוסיף לפסקה (2) את המילים "עד שנתיים לפני מועד הגשת הבקשה להיתר פליטה".

הדס פיקסלר: בסעיף 19ג מדובר על מה קורה אם הגישו בקשה לחידוש היתר ועדיין לא ניתנה החלטת הממונה בבקשה.

הדס פיקסלר: כתוב שההיתר יעמוד בתוקף עד להחלטת הממונה, או עד 60 יום מתום תקופת תוקפו.

הדס פיקסלר: אנחנו הצענו שייכתב "או עד 6 חודשים מתום תקופת תוקפו".

הדס פיקסלר: ביקשנו למחוק את סעיף ההשגה, שזה סעיף 25, ולו מהטעם שאין לנו כוח אדם במשרד.

הדס פיקסלר: התבקשנו לצמצם את הדברים שהם לא הכרחיים.

הדס פיקסלר: בסעיף 27(ג) דובר על הסתייגות שהתקבלה אבל לא נכללה בנוסח.

הדס פיקסלר: נאמר שמהיטל הפליטה יופחתו אגרות ששולמו לפי חוקי עזר.

הדס פיקסלר: אנחנו הסברנו שזה בלתי אפשרי לביצוע מבחינתנו.

הדס פיקסלר: הצענו לכתוב שוועדת אגרות בין משרדית כשהיא מאשרת את האגרה תשקול את כל השיקולים, או לכתוב במפורש שבבואו לקבוע את סכום האגרה יביא השר בחשבון את האגרות המשולמות לפי חוקי עזר.

הדס פיקסלר: אנחנו לא יכולים להסתדר מעשית עם ההסדר של קיזוז.

רוני טלמור: זאת הייתה ההסתייגות שלי שלמיטב ידיעתי התקבלה.

הדס פיקסלר: הערה נוספת שנוגעת ל- 4(ד), 31(ב) ו35(ב).

הדס פיקסלר: היו בכמה מקומות סעיפים שאתה, אדוני היושב-ראש, הסכמת להוריד.

הדס פיקסלר: הסברנו שלא מקובל לכתוב בחקיקה ראשית שתקנות ייקבעו בהתאם לאמור באמנות בינלאומיות ולהוראות של מדינות מפותחות בעולם.

הדס פיקסלר: הצענו להוריד את זה.

דב חנין: האם זאת עמדת ממשלת ישראל?

רוני טלמור: ממשלת ישאל צריכה לשמור לעצמה את הזכות לקבוע את המדיניות.

רוני טלמור: להחלטות ממשלה יש תוקף כהחלטות ממשלה.

רוני טלמור: אפשר לשנות אותן מעת לעת.

רוני טלמור: לא צריך לכתוב את זה בחקיקה.

הדס פיקסלר: סעיף 34.

הדס פיקסלר: יש הגדרת רכב מנועי.

הדס פיקסלר: הצענו שייכתב שזה רכב שמשקלו המותר אינו עולה על , לרבות רכב מסחרי ואופנוע.

הדס פיקסלר: בסעיף 34(ב)(1) מפורטים חומרים שצריך לפרסם לגביהם.

הדס פיקסלר: רצינו להוסיף את המילים "ככל שרלוונטי לסוג הרכב, כפי שיקבע הממונה".

הדס פיקסלר: זה מכיוון שמופיעים שם חלקיקים נשימים שאין נתונים לגביהם.

הדס פיקסלר: אם כתוב בחוק שאנחנו צריכים לחייב את היבואן והיצרן לפרסם נתונים כאלה, אז נתונים כאלה לא קיימים לגבי חלק מכלי הרכב.

הדס פיקסלר: רצינו שתהיה אפשרות לממונה להוריד.

אופיר פינס-פז: אנחנו צריכים לבדוק שהם יהיו קיימים.

הדס פיקסלר: הם לא קיימים.

הדס פיקסלר: מדובר בכמות מזערית וזניחה.

הדס פיקסלר: היום רכבי בנזין לא פולטים חלקיקים נשימים בכמות שמצדיקה מעקב אחריהם.

אבי מושל: לגבי רכבי בנזין אין נתונים של פליטה.

אופיר פינס-פז: זה לא אומר שזה בסדר.

אופיר פינס-פז: יש טענה שאומרת שמה שנפלט מהרכבים ואנחנו לא רואים אותו גורם נזק במערכת הנשימה של האדם הרבה יותר מהעשן.

אופיר פינס-פז: כשהיה עשן היית רואה אותו, אבל פה אתה לא יודע.

אופיר פינס-פז: בארובות הגדולות אתה לא רואה את העשן.

אופיר פינס-פז: לא תמיד זה בגלל שפתרו את הבעיה.

אופיר פינס-פז: בדרך כלל זה מראה שמסתירים אותה.

אופיר פינס-פז: זה שאין נתונים זה דבר שלא צריך לספק אתכם.

אופיר פינס-פז: יכול להיות שאתם צריכים לדרוש שיהיו נתונים.

אבי מושל: אנחנו מסתמכים על הנתונים שעורכים היצרנים לפי הדרישות שמופיעות באירופה.

אבי מושל: אנחנו לא יכולים להמציא דרישות.

אופיר פינס-פז: אתם יכולים לעשות את הבירור שאני מדבר עליו.

אופיר פינס-פז: יש דרכים מקובלות לפנות לגורמים האירופיים ולבקש הבהרות, לא לקבל כל דבר כתורה מסיני.

אופיר פינס-פז: אני מוכן לקבל את ההסתייגות הזאת, בתנאי שתבטיח לי שתעשה בירור מול אירופה על מה שאמרתי.

אופיר פינס-פז: תפנה מכתב מסודר ותשאל מדוע בוטלו הדברים האלה, האם יש סכנה.

אופיר פינס-פז: אני מבין שאתה לא יכול לדרוש משהו שאין בנמצא.

תומר רוזנר: אני מניח שמכיוון שמדובר בתקנות אתם רוצים שהשר יקבע.

הדס פיקסלר: בסעיף 38(ז) כתוב שהשר, באישור הוועדה, רשאי בצו להוסיף על התוספת הרביעית.

הדס פיקסלר: אנחנו רוצים שייכתב שהשר רשאי בצו, באישור הוועדה, לשנות את התוספת הרביעית.

הדס פיקסלר: בסעיף 41 מדובר על סמכויות של מפקח ועל זה שהן מותנות בכך שהוא יזדהה.

הדס פיקסלר: רצינו להוסיף הוראה שתאמר שחובת ההזדהות לא תחול 1.

הדס פיקסלר: אם מילויה עשוי לסכל קרוב לודאי את ביצוע הסמכות 2.

הדס פיקסלר: קיום התנאים עלול לגרום לפגיעה בביטחון המפקח ובביטחון של אדם אחר.

הדס פיקסלר: ברור שאם הוא בא למפעל והוא רוצה לעשות לו ביקורת הוא לא יעשה את זה כפעילות סמויה אלא הוא יזדהה.

הדס פיקסלר: יש מקרים, כמו בחקיקה שאנחנו אוכפים בנושא של חומרים מסוכנים או תכשירים להדברת מזיקים, שמגיע מפקח לא לבוש מדים ורוכש את התכשיר או החומר המסוכן.

הדס פיקסלר: אם הוא היה במדים לא היו מוכרים לו את זה.

הדס פיקסלר: רצינו שתהיה הוראה שאומרת שבמקרים המתאימים אפשר לפטור מהחובה הזאת.

יוסי ביילין: צריכים שיהיה אישור מהשר לדבר כזה.

יוסי ענבר: זאת פעילות רוטינית שאנחנו עושים.

אופיר פינס-פז: אנחנו לא חושבים שצריכה להיות איזו שהיא בעיית ביטחון אישית.

הדס פיקסלר: קרה שתקפו את המפקחים שלנו.

אופיר פינס-פז: זה לא בגלל המדים.

אופיר פינס-פז: אני חושב שאם הם יהיו במדים תהיה פחות סכנה לביטחון שלהם.

אופיר פינס-פז: יש חקיקה הרבה יותר נוקשה לגבי הפרעה לאדם במילוי תפקידו כאשר הוא מזוהה, שלא לדבר על להכות עובד ציבור.

אופיר פינס-פז: כשאדם ללא מדים אפשר תמיד לטעון שלא ידעו.

אופיר פינס-פז: אני לא אוהב את הסעיף השני.

אופיר פינס-פז: אני חושב שהסעיף הראשון נכון.

אופיר פינס-פז: בסעיף השני אנחנו מסכנים את הפקחים, לא מגינים עליהם.

הדס פיקסלר: סעיף 43 מדבר על צו סגירה מינהלי.

הדס פיקסלר: במקום המילים "הממונה יורה בצו" היינו רוצים שייכתב "הממונה רשאי להורות בצו".

הדס פיקסלר: זה הנוסח המקובל בהוצאת צווים.

הדס פיקסלר: בסעיף 50 הפרה שמטילים עיצום כספי בגינה נחשבת כהפרה חוזרת.

הדס פיקסלר: כתוב שהפרה חוזרת זו הפרה שבגינה הוטל עיצום כספי.

הדס פיקסלר: אנחנו הצענו להוסיף את המילים "או שהייתה בגינה הרשעה בבית משפט".

הדס פיקסלר: סעיף שנוסף באחד מהדיונים האחרונים אומר שעד יום התחילה ובכל שישה חודשים ידווח השר לוועדה על התקדמות היערכות המשרד ליישום החוק.

הדס פיקסלר: זה סעיף שאנחנו מציעים למחוק או לתקן אותו כך שהדיווח יהיה עד כניסת החוק לתוקף.

אופיר פינס-פז: מה איכפת לכם למסור דיווח?

הדס פיקסלר: בחוק הזה יש כמות עצומה של מטלות.

הדס פיקסלר: על זה מוסיפים מטלה נוספת של הכנת דוח כל חצי שנה.

הדס פיקסלר: אם הוועדה תרצה לזמן את המשרד היא יכולה בכל עת.

אופיר פינס-פז: זה יהיה עד יום התחילה.

הדס פיקסלר: יש סעיף שמחייב להתקין תקנות עד תאריך מסוים.

הדס פיקסלר: מבקשים אותן עד שנה מיום פרסומו של החוק.

הדס פיקסלר: אנחנו חושבים שזאת דרישה מוגזמת.

הדס פיקסלר: היא גם לא ישימה.

הדס פיקסלר: אנחנו עשינו רשימה של תקנות שאותן אנחנו חושבים שצריך שיהיו עד יום כניסת החוק לתוקף.

הדס פיקסלר: אלו התקנות שאותן צריך והכרחי כדי שהחוק ייושם.

הדס פיקסלר: היינו רוצים שהרשימה תשתנה ושהחובה תהיה עד כניסת החוק לתוקף.

אופיר פינס-פז: מתי אנחנו נדון?

אופיר פינס-פז: אלו תקנות שמחייבות אישור ועדת הפנים?

אופיר פינס-פז: צריכים לקחת זמן לדיון הציבורי.

אופיר פינס-פז: גם אנחנו צריכים את הזמן שלנו.

אופיר פינס-פז: אני מציע ב1.6.2010.

הדס פיקסלר: מדובר בסעיף 4 לגבי ערכי איכות אוויר, סעיף 13(ב) לגבי הפרטים הנדרשים בבקשה להיתר, סעיף 14(א) לגבי קווים מנחים בהיתר, סעיף האגרות וסעיף 34.

הדס פיקסלר: יש את סעיף התחילה.

הדס פיקסלר: דובר שהתחילה תהיה ב1.1.2011.

הדס פיקסלר: בנוסח כתוב 2010.

הדס פיקסלר: ביקשנו להעביר רכבת מהתוספת השנייה לתוספת הרביעית.

הדס פיקסלר: מכיוון שיש רכבת אחת אין היגיון לקבוע תקנות.

הדס פיקסלר: אנחנו לא צופים תחרות בתחום הרכבות.

הדס פיקסלר: בתוספת הרביעית יש הגדרה של ציי רכב.

הדס פיקסלר: בנוסף לזה שיש לנו סמכות לקבוע הוראות לגבי מקורות ניידים, יש באופן כללי סמכות לתת הוראות אישיות למי שיש לו צי רכב.

הדס פיקסלר: ביקשנו לשנות את ההגדרה.

הדס פיקסלר: איך שזה מוגדר עכשיו זה לא מעשי מבחינתנו.

הדס פיקסלר: ביקשנו שרכב ציבורי במקום 10 או יותר יהיה 50 או יותר כלי רכב, רכב פרטי 150 או יותר ורכב שמשמש לשירות הובלה 10 או יותר.

אופיר פינס-פז: למה אתם רוצים להקל?

הדס פיקסלר: חייבים לפקח.

הדס פיקסלר: זאת כמות מאוד גדולה שלא נוכל לעמוד בה.

אופיר פינס-פז: תוסיפי יכולת הרחבה.

הדס פיקסלר: יש.

הדס פיקסלר: השר רשאי, באישור הוועדה, לשנות את התוספת הרביעית.

אופיר פינס-פז: 150 לרכב פרטי זה הרבה.

שולי נזר: זה לא המון.

הדס פיקסלר: בתוספת הרביעית ביקשנו להוסיף נמל כהגדרתו בפקודת הנמלים (נוסח חדש).

תומר רוזנר: למה דווקא נמל?

הדס פיקסלר: זה בעקבות בעיה שהתעוררה בשטח של כל מיני פעולות של פריקה וטעינה שנעשות בנמל והן לא כפופות לרישיון עסק ספציפי.

הדס פיקסלר: אנחנו רוצים את הסמכות לתת להם הוראות למניעת זיהום אוויר.

הדס פיקסלר: בסעיף 2, בהגדרת זיהום אוויר חריג, מדובר על חשש לבריאות הציבור.

הדס פיקסלר: בסעיפים אחרים אמרנו שאם יש חשש לבריאות הציבור זה לפי חוות דעת של משרד הבריאות.

הדס פיקסלר: ההגדרה של זיהום אוויר חריג לא תוקנה בהתאם.

תומר רוזנר: בהגדרה לא כתוב הוראות אופרטיביות.

הדס פיקסלר: בסעיף 29 סיפא מדובר על הסמכות בתקנות לקבוע כללים בנושא של רישוי עסקים לגבי הוראות שמפרטות מה צריך לעשות עסק כדי לצמצם את זיהום האוויר.

הדס פיקסלר: ברור שהכוונה היא לקבוע בתקנות את הכללים, לא את התקנות עצמן.

הדס פיקסלר: אנחנו מציעים לכתוב את המילים "כללים לגבי הוראות", כדי שיהיה ברור שלא צריך לכתוב את ההוראות הספציפיות בתקנות.

הדס פיקסלר: הכוונה ברורה, רק הנוסח צריך לשקף את זה.

הדס פיקסלר: הצענו להוסיף סמכות לתת עיצום כספי ב48(ג) על מכון רישוי.

הדס פיקסלר: יש חובה לרשום את הערכים שנמדדים בבדיקות זיהום אוויר מכלי רכב לפי חוק זה.

הדס פיקסלר: בסעיף 71 מדובר על חזקה לעניין זיהום אוויר מרכב מנועי, מכלי שיט או מכלי טייס.

הדס פיקסלר: כתוב שבעל הרכב הוא האחראי, אלא אם הרכב, כלי השיט או כלי הטייס נלקח בלי ידיעתו ובלי הסכמתו.

הדס פיקסלר: מה שצריך למחוק זה את האפשרות שהרכב, כלי השיט או כלי הטייס היה בחזקתו של אדם אחר בעת ביצוע המעשה או המחדל.

הדס פיקסלר: ברור שהמטוס כשהוא פלט את הזיהום היה בחזקתו של הטייס.

הדס פיקסלר: זה לא אומר שבגלל זה צריך לפטור את חברת התעופה מאחריות.

הדס פיקסלר: צריך למחוק את המילים האלו.

הדס פיקסלר: בסעיף 80 דיברנו על כך שיש תיקון עקיף לפקודת התעבורה.

הדס פיקסלר: אנחנו מציעים שיהיה גם תיקון שאומר שמועברת הסמכות להתקנת תקנות בעניין זיהום אוויר מכלי רכב.

הדס פיקסלר: צריך לכתוב בסעיף התקנות בפקודת התעבורה את המילים "למעט בנושא פליטת זיהום אוויר מרכב מנועי".

הדס פיקסלר: בסעיף 88 מדובר בתיקון בחוק של סמכויות פקחים של הרשויות המקומיות.

הדס פיקסלר: הוספנו שם את חוק אוויר נקי.

הדס פיקסלר: ביקשנו שבחוק הזה של הרשויות המקומיות (סמכויות פקחים) יחול גם חוק אוויר נקי, כאשר לגבי מקורות בעלי היתר פליטה פקחי הרשויות המקומיות יפעלו לפי הנחיותיו של עובד מוסמך.

הדס פיקסלר: זה הסדר שנמצא בחוק ההוא.

הדס פיקסלר: נושא נוסף שדובר עליו זה היחס בין חוק אוויר נקי לחוק למניעת מפגעים.

הדס פיקסלר: היינו רוצים את האופציה השנייה שהוועדה הציעה, כדי שיהיה הסדר אחד כולל בחוק אוויר נקי ואפשר יהיה להוריד את נושא זיהום האוויר מהחוק למניעת מפגעים.

הדס פיקסלר: זה בכפוף לכך שסעיף 70 בנוסח של חוק אוויר נקי יתוקן כך שזה יכלול חזקה לא רק לגבי מחזיק במקרקעין אלא גם לגבי מקום שנמצא בשליטה פיזית או בפיקוח, אלא אם כן יוכח שנעשה כל שניתן כדי למנוע את מניעת זיהום האוויר.

הדס פיקסלר: את הוראת המעבר צריך להתאים לכך שהחוק יחול מ1.1.2011.

הדס פיקסלר: עדיין כתוב שהחוק מתחיל לחול ב2010.

הדס פיקסלר: הכל צריך לזוז בשנה קדימה.

הדס פיקסלר: בתוך הוראת המעבר כתוב שמי שהיה לו מקור פליטה קיים יחולו עליו ההוראות שהיו טרם החוק הזה, כשהכל עד להחלטת הממונה בבקשה להיתר, או עד ליום 31 במארס 2015.

הדס פיקסלר: במקום זה צריך להיות עד יום 30 לספטמבר 2016.

הדס פיקסלר: זה אומר שמי שמגיש בקשה אחרי שהחוק נכנס לתוקף יכול לפעול לפי המשטר הקיים, או עד שהממונה יחליט בבקשה שלו.

הדס פיקסלר: צריך לתקן את התאריך ל30 בספטמבר 2016.

תומר רוזנר: לגבי הוספת עיצום כספי על מכון רישוי אני לא יודע איך אפשר לעשות את זה.

תומר רוזנר: התפקיד לרשום ולעשות את הבדיקות מוטל בחוק על רשות הרישוי.

תומר רוזנר: היא חלק ממשרד התחבורה.

תומר רוזנר: מכוני הרישוי הם הזרוע הארוכה של רשות הרישוי לעניין הזה.

אופיר פינס-פז: אנחנו נסכם שמבחינה מהותית אנחנו רוצים בזה.

אופיר פינס-פז: אם הדבר הזה לא יתאפשר מבחינה משפטית הוא לא יהיה.

תומר רוזנר: לגבי הנושא של הרשות המקומית ההערה אינה במקומה.

תומר רוזנר: יש שורה ארוכה של גורמי זיהום שהרשות המקומית יכולה לטפל בהם.

תומר רוזנר: הרשות המקומית יכולה לנקוט באמצעים שהם לאו דווקא מופנים כלפי המזהם שהוא המפעל הגדול.

תומר רוזנר: היא יכולה לשתול צמחייה שמפחיתה את זיהום האוויר.

הדס פיקסלר: זה לא להכין תכנית.

הדס פיקסלר: היא תצטרך להכין תכנית מיותרת.

תומר רוזנר: אנחנו חושבים שלא נכון לעשות את זה כך.

תומר רוזנר: לגבי הנושא של הורדת ההפניה לאמנות בינלאומיות.

תומר רוזנר: בחלק מהמקרים הוועדה החליטה להוריד את זה, בחלק היא החליטה שלא.

תומר רוזנר: הוועדה קיבלה בעניין הזה החלטה מאוזנת.

תומר רוזנר: המקומות שבהם זה נשאר מתייחסים למקומות ניידים, כמו כלי רכב ודלקים.

תומר רוזנר: בנושאים האלה ביקשו הגורמים שעוסקים בזה לעשות את ההפניות האלו.

תומר רוזנר: הממשלה קיבלה החלטות שמחייבות לדבוק בתקנים האירופאים, כדי להבטיח אפשרות ייבוא נכונה.

תומר רוזנר: זה קצת קשה להסביר שפתאום השר להגנת הסביבה יקבע תקנות אחרות.

תומר רוזנר: בנושא של דלקים, בנושא של מקורות ניידים השארנו את הפנייה לאמנות בינלאומיות.

תומר רוזנר: רצוי להשאיר את ההפניה הזאת, כדי להבטיח את הדברים בצורה מפורטת.

תומר רוזנר: לגבי הדיון הפומבי.

תומר רוזנר: אני חושב שהמילים "דיון ציבורי" הן מילים שאינן ברורות מספיק.

תומר רוזנר: אם רוצים לציין דרכים אחרות שאינן פומביות צריך לציין אותן במפורש ולהבהיר מתי כך ומתי כך.

תומר רוזנר: שיקול בעניין הזה הוא בעייתי מאוד לטעמנו.

דב חנין: אני רוצה להצטרף לעמדתו של היועץ המשפטי בשאלות שהוא דיבר בהן.

דב חנין: אני רוצה להביע תרעומת על עמדת המשרד להגנת הסביבה בעניין ההתחשבות באמנות הבינלאומיות ובסטנדרטים בינלאומיים.

דב חנין: מתחילת החוק הזה ניהלנו תהליך הידברות שבו כל הגורמים, כולל המשרד, כולל התעשיינים רצו ודאות, רצו לדעת על מה מדברים.

דב חנין: אמרנו שיש סטנדרטים, שנישען על סטנדרטים אירופיים, לא נמציא את הגלגל מתחילתו.

דב חנין: אני מבין שלמשרד המשפטים יש מדיניות שאומרת שראוי למעט בהזכרת הסתמכויות על דין זר.

דב חנין: אני חושב שהאופן שבו הדברים מנוסחים כרגע הוא מאוד עדין, מאוד שקול, מאוד פרופורציונאלי.

דב חנין: אני מביע תרעומת על העמדה המתמשכת שלכם בנושא הדיון הפומבי.

דב חנין: זה נושא שדשנו בו לעייפה בוועדה.

דב חנין: אני לא חושב שיש נושא אחד בחוק הזה שזכה לכל כך הרבה ויכוח כמו הדיון הפומבי.

שולי נזר: העמדה שלנו הייתה תמיד נגד.

דב חנין: הוועדה הביעה את דעתה כמה וכמה פעמים לגבי כך שהשאלה של פומביות של דיונים היא שאלה עקרונית.

שולי נזר: אנחנו לא מדברים על משהו שהוא לא פומבי, אלא שייעשה בכתב.

תומר רוזנר: לגבי הנושא של הגדרת רכב מנועי בפרסומת.

תומר רוזנר: הסעיפים האלה הגיעו אלינו מוועדת הכלכלה.

תומר רוזנר: הם עברו דיונים והסכמות בין היבואנים למשרד התחבורה.

תומר רוזנר: לא ראוי, כשאנחנו לא יודעים מה עמדת היבואנים ומשרד התחבורה, לשנות את העניין הזה.

תומר רוזנר: ההסכמה הזאת הייתה מושגת קודם.

אופיר פינס-פז: אפשר להגיד את זה על כל אחד.

אופיר פינס-פז: זה המכתב של תדמור מטעם התעשיינים.

תומר רוזנר: זה המכון לאנרגיה וסביבה.

תומר רוזנר: לגבי הנושא של חוות דעת של משרד הבריאות.

תומר רוזנר: אנחנו מקנים בחוק הזה סמכויות נרחבות מאוד למשרד להגנת הסביבה.

תומר רוזנר: אמר המשרד להגנת הסביבה שהוא לא מומחה בבריאות, לכן הוא צריך להתייעץ עם משרד הבריאות.

תומר רוזנר: להעביר עכשיו את האחריות לנושא של ההכרזה על זיהום אוויר חריג רק בעקבות חוות דעת של משרד הבריאות זה אומר שהיוזמה צריכה להיות של משרד הבריאות.

אופיר פינס-פז: זאת הבעיה.

אופיר פינס-פז: הבעיה היא לא של חוות הדעת, אלא של מי היוזמה.

שולי נזר: השר הוא זה שמכריז.

דב חנין: הוא מכריז בעקבות.

שולי נזר: בחריגה מתקנים נכנסים השיקולים הבריאותיים.

אופיר פינס-פז: זה לא גם וגם, אלא זה או או.

תומר רוזנר: בנושא של התקנות הראשונות מנתה עו"ד פיקסלר את התקנות שלדעתה צריך להתקין במהלך התקופה של השנתיים הקרובות.

תומר רוזנר: אנחנו סבורים שזה לא מבטא את התמונה כולה וצריך להוסיף את התקנות הבאות:

תומר רוזנר: את סעיף 5 שמדבר על המערך הארצי לניטור אוויר...

שולי נזר: למה?

שולי נזר: אנחנו לא נספיק לעשות את הדברים האלה.

שולי נזר: יש לנו סטים של תקנות הכי כבדות שיש.

שולי נזר: את מה שלא חובה ולא צריך כדי שהתקנות תתחלנה לפעול שימו בצד.

שולי נזר: אנחנו נעשה את זה.

תומר רוזנר: זאת טענה מאוד מוזרה, כי לפי מה שנמסר בוועדה המערך הזה כבר קיים ועובד.

שולי נזר: אנחנו לא יכולים לעשות הכל.

תומר רוזנר: הסעיף הבא זה סעיף 10 שמתייחס למקורות פליטה נייחים.

תומר רוזנר: זה סעיף מאוד מרכזי.

הדס פיקסלר: החוק יכול לעבוד בלעדיו.

אופיר פינס-פז: זה חייב להיות בחוק.

אופיר פינס-פז: אנחנו רוצים שהחוק הזה יהיה אפקטיבי.

תומר רוזנר: יש את סעיף 28, שזה סעיף שמתייחס למקורות פליטה שמוסדרים ברישוי עסקים, ויש את סעיף 31 ו35, שזה מקורות פליטה ניידים ודלק.

תומר רוזנר: ב-4 הדברים המרכזיים אין חובת התקנת תקנות ראשונות.

תומר רוזנר: זה מאוד בעייתי.

תומר רוזנר: .

תומר רוזנר: בסעיף 4(1) הוצע למחוק את המונח "חיי אדם".

תומר רוזנר: אם תתקבל ההסתייגות הזאת מומלץ למחוק את המונח הזה גם מהגדרה של מזהם, כדי להתאים את המינוחים שאנחנו מדברים בהם.

תומר רוזנר: אנחנו מציעים להוסיף את הדברים הנוספים שהוספו להגדרה של מזהם, שזה לרבות פגיעה בקרקע, במים, בחי ובצומח ובדברים שגורמים לשינויי אקלים, מזג האוויר וראות.

יוסי ביילין: אני מאוד בעד הצמדה לאמנות בינלאומיות.

אופיר פינס-פז: אנחנו עוברים להצבעה על הסתייגויות המשרד להגנת הסביבה.

אופיר פינס-פז: ההצעה למחוק את המילים "בדרך של בעירה" בהגדרה של דלק בסעיף 2.

אופיר פינס-פז: מי בעד?

אופיר פינס-פז: ה צב ע ה בעד – 3 נגד – 0 אושר בסעיף 2 מציעים לכתוב "ממונה" – מי שהשר הסמיכו להיות ממונה לעניין הוראות חוק זה, כולן או חלקן".

דב חנין: אנחנו נותנים בחוק הזה סמכויות מאוד מרחיקות לכת לממונה.

דב חנין: אם העניין הזה מתגלגל לכל מיני עובדים במחוזות זה אומר שאנחנו מסמיכים אנשים בדרגים מאוד נמוכים לעמוד מול תעשיות גדולות.

דב חנין: זאת טעות גדולה.

דב חנין: אני הצעתי לצמצם את הגדרת הממונה.

דב חנין: אני הצעתי שזה יהיה ראש אגף לאיכות אוויר או סגנו.

דב חנין: אני מוכן ללכת כפשרה על הנוסח של הוועדה, זאת אומרת למישהו שכפוף לממונה ונמצא במשרד.

דב חנין: יש דברים שצריכים להישאר אצל הממונה.

דב חנין: יכול להיות שיש דברים אחרים בתוך החוק שאולי צריך להגדיר פונקציה אחרת, לא הממונה.

יוסי ענבר: זאת התערבות לא נכונה של הכנסת בעבודת משרד.

יוסי ענבר: אני לא רואה איך ממונה או שני ממונים במטה יכולים לטפל ולתת היתרים ל150 מפעלים.

יוסי ענבר: זה בלתי אפשרי.

אופיר פינס-פז: סיכמנו בזמנו בדיון ואמרנו שזה יהיה ראש האגף או אנשיו במחוזות.

שולי נזר: את אנשיו במחוזות לא הכנסתם.

יוסי ביילין: יכול להיות שמחר במשרד יחליטו שאין אגף אוויר, יש אגף אחר.

יוסי ביילין: אנחנו לא מדברים על כתובת מסוימת אלא על עובד בכיר, כדי שלא יהיה מצב של זילות שמישהו בדרגה מאוד נמוכה יעסוק בזה.

יוסי ביילין: ההגדרה בחוק צריכה להיות עובד בכיר ואז זה לא מותנה במחלקה מסוימת שיכולה מחר להיסגר.

יוסי ביילין: דב חנין האם אתם רואים מצב שעובד במחוזות מטפל בהיתר פליטה?

שולי נזר: בוודאי.

דב חנין: כשאני שומע את זה יש לי ספקות לגבי כל המבנה שלכם.

דב חנין: אני רואה את העובדים במחוזות.

דב חנין: אני מכיר אותם ואוהב אותם.

דב חנין: הסיפור הזה הוא סיפור מאוד רציני.

דב חנין: היתר פליטה זה ספר.

דב חנין: את חושבת שעובדים במחוזות יטפלו בזה?

שולי נזר: היום מטפלים במשהו מאוד דומה.

אופיר פינס-פז: אם הכל ייפול רק על הממונה אין שום סיכוי שהדבר הזה יקרה.

יוסי ביילין: השר מסמיך ממונים לפי סעיפים בחוק.

יוסי ביילין: הממונה הוא לא לכל החוק, אלא לסעיפים מסוימים בחוק.

יוסי ביילין: תשאירו את הגמישות לשר לנהל את המשרד.

דב חנין: אם אתם אומרים שלעניינים של פיקוח או רישוי עסקים זה לא יהיה הממונה אני מוכן ללכת איתכם.

אופיר פינס-פז: אני מציע שזה יהיה ראש אגף איכות אוויר.

יוסי ענבר: יכול להיות שמחר אני אחליט שזה יהיה ראש אגף רישוי עסקים.

אופיר פינס-פז: את זה אנחנו רוצים למנוע.

אופיר פינס-פז: אנחנו לא רוצים שיקרה מצב שמי שיוסמך לא יהיה מומחה.

יוסי ענבר: יכול להיות שיחליטו שאני מומחה בזה.

אופיר פינס-פז: אני לא מסכים.

אופיר פינס-פז: אם יחליטו שזה אתה נשנה את החוק ונגיד שזה המשנה למנכ"ל.

אופיר פינס-פז: כל החוק הזה בנוי על הממונה .

אופיר פינס-פז: זה לא דבר שבנוי לגמישויות שרוצים משרדי הממשלה.

אופיר פינס-פז: אם אתה רוצה להיות הממונה תודיע לנו עכשיו.

אופיר פינס-פז: אם אתה חוזר אלינו ואומר שהמשנה למנכ"ל המשרד הוא הממונה זה מה שיהיה כתוב.

אופיר פינס-פז: אנחנו לא משחקים עם הממונה.

אופיר פינס-פז: שינוי ממונה זה לא שינוי טכני.

אופיר פינס-פז: הוא לא במסגרת הגמישות הנדרשת של משרד.

יוסי ענבר: זאת הפעם הראשונה שמגבילים בחוק.

אופיר פינס-פז: זאת לא הפעם ראשונה.

אופיר פינס-פז: עשינו את זה לא פעם ולא פעמיים.

אופיר פינס-פז: עשיתי את זה גם במשרד הפנים.

אופיר פינס-פז: קבעתי ראש מינהל אוכלוסין בחוק.

אופיר פינס-פז: קבעתי פקידים ממונים בחוק.

אופיר פינס-פז: זה לא משחק.

אופיר פינס-פז: השר לא יכול לעשות כל דבר במובן הארגוני והמקצועי של המשרד.

אופיר פינס-פז: מחר הוא יסתכסך עם הממונה ויגיד לו שהוא לא הממונה אלא זה שמוכר נעליים בקומה 3.

שולי נזר: תנו לנו את האפשרות להסמיך לסעיפים שונים ממונים שונים.

אופיר פינס-פז: לזה אני מסכים.

אופיר פינס-פז: אני חושב שלא תוכלי לעשות את כל העבודה.

אופיר פינס-פז: את אחראית על כל העבודה, אבל את לא יכולה לעשות את כולה.

אופיר פינס-פז: יהיה כתוב במפורש ראש אגף איכות אוויר.

אופיר פינס-פז: נכתוב שכל העובדים הכפופים לו מקצועית וניהולית יוכלו להיות מוסמכים.

אופיר פינס-פז: השר יוכל להסמיך על פי המלצתך אנשים לעשות את העבודה ברמת השטח, ברמת המטה.

תומר רוזנר: אתה מדבר על להסמיך את האנשים שכפופים אליה.

אופיר פינס-פז: האנשים שכפופים אליה מקצועית במחוזות ומינהלית במטה.

תומר רוזנר: במחוזות זה אומר שזה גם מי שהוא לא כפוף אליה מינהלית.

אופיר פינס-פז: הוא כפוף אליה מקצועית.

אופיר פינס-פז: יש כאן אחריות מקצועית לראש האגף והאצלת סמכויות ברמת הביצוע.

תומר רוזנר: רמת הביצוע זה לא דבר שברור מבחינה משפטית.

אופיר פינס-פז: ראש האגף לאיכות אוויר הוא הממונה.

אופיר פינס-פז: השר, בהמלצת ראש האגף, יהיה מוסמך להסמיך את עובדי המשרד הכפופים מקצועית ו/או מינהלית לראש האגף.

דב חנין: אני מציע להבחין בין שני דברים.

דב חנין: בכל עניין של פיקוח שוטף, בקרה ורישוי עסקים אין לי בעיה.

דב חנין: בנושא של הוצאת היתרי פליטה אני עומד על כך שזה לא יתגלגל לכל מיני עובדים.

אופיר פינס-פז: אי אפשר לנהל סופרמרקט גדול כמו חנות מכולת.

אופיר פינס-פז: מה שאתה מציע הוא בלתי נסבל מבחינה ניהולית.

אופיר פינס-פז: אני מעמיד את ההצעה שלי להצבעה.

אופיר פינס-פז: מי בעד הנוסחה שהצעתי?

אופיר פינס-פז: ה צ ב ע ה בעד – 2 נגד – 1 הנוסחה עברה מבקשים להוריד בסעיף 4(א)(1) את המילים "בחיי אדם".

אופיר פינס-פז: מי בעד?

אופיר פינס-פז: ה צב ע ה בעד – 0 נגד – 3 הבקשה לא התקבלה מבקשים בסעיף 6(ג) להוסיף את המילים "להורות לראש רשות מקומית לנקוט אמצעים סבירים, בהתאם להוראות לעניין זה בתכנית פעולה שהוכנה לפי סעיף 13".

אופיר פינס-פז: מי בעד?

אופיר פינס-פז: ה צ ב ע ה בעד – 3 נגד – 0 הבקשה התקבלה בסעיף 8 מבקשים שזה יהיה בעקבות חוות דעת רופא מחוזי.

תומר רוזנר: אנחנו אמרנו שזה צריך להיות בהתייעצות איתם, לא בעקבות חוות דעת.

הדס פיקסלר: אנחנו אמרנו שיש 2 חלופות.

הדס פיקסלר: את החריגה מהתקנים אנחנו עושים לבד.

תומר רוזנר: זה אומר שהם מתפרקים מהסמכות.

הדס פיקסלר: זה או או.

דב חנין: האו או לא נותן פתרון מלא.

דב חנין: אם יש חריגה מתקנים זה בסדר, אבל לפעמים אין חריגה מתקנים ולכם כגורם מקצועי יכול להיות חשש שיש פגיעה בבריאות.

שולי נזר: בריאות זה לא תחום ההתמחות שלנו.

דב חנין: אם האלטרנטיבה שאומרת שזה בעקבות חוות דעת של רופא מחוזי מתקבלת זה אומר שזה לא יקרה.

שולי נזר: אנחנו יודעים להתמודד עם חריגות מתקנים.

שולי נזר: שם אנחנו מכניסים את השיקולים הבריאותיים.

אופיר פינס-פז: הוויכוח הוא לא על זה.

אופיר פינס-פז: אנחנו רוצים שאתם תהיו אלה שתיפנו ותבקשו חוות דעת.

שולי נזר: אין לנו בעיה בפנייה.

אופיר פינס-פז: אתם אלה שתיפנו.

אופיר פינס-פז: הפנייה צריכה להיות שלכם.

אופיר פינס-פז: אתם אחראים מבחינתנו.

שולי נזר: בסדר.

תומר רוזנר: ההצעה היא שבמקום המילים "בהתייעצות" נכתוב את המילים "לפי פניית הממונה".

אופיר פינס-פז: מי בעד?

אופיר פינס-פז: ה צ ב ע ה בעד – 3 נגד – 0 אושר מבקשים בסעיף 7 להוריד את המילים "בהתאם להוראות לפי חוק זה".

אופיר פינס-פז: מי בעד?

אופיר פינס-פז: ה צ ב ע ה בעד – 3 נגד – 0 אושר בסעיף 9 מבקשים שרשות מקומית תכין תכנית רק אם זיהום האוויר נובע רובו מתחבורה.

דב חנין: אני מתנגד לזה.

שולי נזר: אתם תיקחו אותם למקומות שמתמקדות במה שקל.

שולי נזר: מה שקל זה המכבסות.

אופיר פינס-פז: מה איכפת לך?

אופיר פינס-פז: מה מפריע לך אם תבוא רשות מקומית ותטפל באזור התעשייה הקטן שלה?

שולי נזר: אם יהיה מצב של זיהום אוויר חריג הם ילכו ויטפלו במפעלים הקטנים, לא בתחבורה.

הדס פיקסלר: זה בזבוז כספים, תקציבים.

אופיר פינס-פז: מאיפה את יודעת?

אופיר פינס-פז: אני לא יודע להגיד.

אופיר פינס-פז: תני להם לטפל במה שקל להם.

אופיר פינס-פז: הם לא יודעים בכל דבר לטפל.

שולי נזר: אנחנו רוצים שהם יטפלו בבעיה.

שולי נזר: הבעיה היא תחבורה.

שולי נזר: המפעלים הקטנים לא גורמים לחריגות הגדולות.

אופיר פינס-פז: לשר להגנת הסביבה יש סמכות בעניין הזה.

אופיר פינס-פז: הוא יכול לתקן את התכנית, לא לקבל את התכנית, לא לאשר את התכנית.

אופיר פינס-פז: שולי, אני חושב שאת טועה.

אופיר פינס-פז: תני לרשויות מקומיות להציע תכניות.

אופיר פינס-פז: אתם עוד לא מאשרים.

אופיר פינס-פז: חובה להציע.

אופיר פינס-פז: אני עוד לא מאמין שאיזו שהיא רשות תציע משהו.

שולי נזר: אנחנו מורידים את ההתנגדות שלנו לסעיף הזה.

שולי נזר: אנחנו נתראה בעוד כמה שנים.

אופיר פינס-פז: ההרחבה הזאת לא מעלה ולא מורידה.

אופיר פינס-פז: אולי בעוד כמה שנים.

אופיר פינס-פז: כרגע אני מאוד רוצה שלראשי רשויות יהיה צורך להתמודד עם זיהום אוויר לא רק בתחבורה.

אופיר פינס-פז: אני עוד לא רואה שהם עושים את זה.

אופיר פינס-פז: בסעיף 11 ביקשו שזה יהיה על פי חוק רישוי עסקים.

אופיר פינס-פז: מי בעד?

אופיר פינס-פז: ה צ ב ע ה בעד – 3 נגד – 0 אושר בסעיף 13(ג)(2) מבקשים שהממונה יהיה רשאי לפטור מהכנת מידע.

תומר רוזנר: משפטית זה לא נכון, כי החובה בחוק היא להגיש את המידע, לא להכין אותו.

תומר רוזנר: הפטור צריך להיות ממה שחייבים לעשות, לא ממשהו אחר.

תומר רוזנר: ההסתייגות מיותרת.

הדס פיקסלר: אנחנו לא רוצים לפטור אותו מהגשה, אנחנו רוצים לפטור אותו מלהכין.

תומר רוזנר: התסקיר צריך להיות מצורף להגשה.

אופיר פינס-פז: אני משאיר את זה לדיאלוג ביניכם.

אופיר פינס-פז: אני לא רואה פה עניין מהותי.

אופיר פינס-פז: זה עניין של ניסוח משפטי.

אופיר פינס-פז: ב15(ה) מבקשים שהתקופה תהיה ניתנת להארכה ב-3 חודשים נוספים במקרה של בקשה מורכבת.

אופיר פינס-פז: זה נראה לי מרחיק לכת.

אופיר פינס-פז: אתם רוצים עוד חודש?

שולי נזר: חודשיים וחצי.

שולי נזר: ירדנו משנה וחצי.

שולי נזר: אנחנו צריכים להגיש בקשות מורכבות.

שולי נזר: צריך להביא מומחים מחו"ל.

שולי נזר: אנחנו לא נעשה בזה שימוש לרעה.

שולי נזר: זה רק למקרים מורכבים מאוד.

רוני טלמור: אפשר לכתוב שזה יהיה במקרים חריגים.

אופיר פינס-פז: נכתוב שבמקרה חריג של בקשה מורכבת תהיה הארכה של 3 חודשים.

אופיר פינס-פז: מי בעד?

אופיר פינס-פז: ה צ ב ע ה בעד – 3 נגד – 0 אושר בסעיף 15(ו) מבקשים לשנות ל"ערב תחילתו של החוק".

תומר רוזנר: הנושא שהוועדה דיברה עליו זה הנושא של מפעלים קיימים באזורים שהם נפגעי זיהום אוויר.

תומר רוזנר: הוועדה רצתה שבפער הזמן שבין יום הפרסום ליום התחילה ייווצרו עובדות שימנעו את העניין.

תומר רוזנר: הבקשה היא לשיקול דעתכם.

יוסי ביילין: זה הבדל מאוד משמעותי.

הדס פיקסלר: בערב פרסומו של החוק עוד אין אזור נפגע זיהום מבחינה משפטית.

יוסי ביילין: זה הבדל לא קטן.

אופיר פינס-פז: מדובר בשנתיים פלוס.

יוסי ביילין: אפשר להגיד שנה לפני כניסת החוק לתוקף במקום לתלות את זה בפרסום.

אופיר פינס-פז: 1.1.2010.

אופיר פינס-פז: מי בעד?

אופיר פינס-פז: ה צ ב ע ה בעד – 3 נגד – 0 אושר בסעיף 16(ו) מבקשים שהממונה יקיים דיון ציבורי.

אופיר פינס-פז: העניין הזה של דיון ציבורי לא מתקבל על הדעת בנוסח הזה, בוודאי שגם שיקול הדעת הבלתי מוגבל לא מקובל.

אופיר פינס-פז: אפשר שיהיה דיון בהתכתבות.

שולי נזר: את זה יש בכל מקרה.

שולי נזר: כל התהליך הזה שקוף ומפורסם, כולל הערות, כולל תגובות וכולל התשובות.

שולי נזר: השאלה אם יהיה בנוסף גם דיון פומבי.

שולי נזר: אנחנו מציעים לתת את שיקול הדעת לממונה או לשר מתי לעשות דיון פומבי, בנוסף להערות שהן בכתב.

רוני טלמור: הליך של שימוע זה הליך שבו מתפרסם איזה שהוא נוסח כדי לקבל עליו הערות.

רוני טלמור: שימוע יהיה בכל מקרה.

רוני טלמור: בכל מקרה יתפרסם נוסח.

רוני טלמור: בכל מקרה אפשר יהיה לקבל עליו הערות.

רוני טלמור: השאלה איך מתייחסים להערות האלו.

רוני טלמור: המטרה של ההערה של המשרד להגנת הסביבה היא לאפשר להם הליך יעיל.

אופיר פינס-פז: בואו נקבע איזה שהוא פרמטר.

רוני טלמור: לפעמים הליך ציבורי משרת את המשרד במובן הזה שזה עוזר לו, אבל לפעמים זה מבזבז לו את הזמן.

רוני טלמור: תנו להם להחליט מתי ככה ומתי ככה.

דב חנין: זה לא רק המשרד.

דב חנין: יש גם ציבור במדינת ישראל.

אופיר פינס-פז: אני רוצה להציע פרמטרים שיעזרו למשרד להחליט, כמו למשל היקף התכנית, מספר הפניות.

אופיר פינס-פז: יש הבדל בין מצב ש- 5 איש פונים למצב ש-500 אנשים פונים.

הדס פיקסלר: אנחנו הצענו פרמטר של מפעל חדש.

תומר רוזנר: זה כבר קיים.

תומר רוזנר: חידוש היתר פליטה לא מחייב דיון פומבי.

הדס פיקסלר: אם המפעל קיים.

שולי נזר: בדרך כלל יש עניין ציבורי באזורים שהם נפגעי זיהום.

שולי נזר: אנחנו מקבלים תלונות על מפעל שממוקם אי שם בים המלח.

שולי נזר: אני מציע שזה יהיה באזורים נפגעי זיהום, באזורים שבהם העניין הציבורי...

אופיר פינס-פז: אנחנו נקבע שהשר יפרסם תקנות שיקבעו מתי הממונה יוכל לא לקיים דיון פומבי.

אופיר פינס-פז: התקנות האלו יאושרו בוועדת הפנים והגנת הסביבה.

אופיר פינס-פז: מי בעד?

אופיר פינס-פז: ה צ ב ע ה בעד – 3 נגד – 0 אושרו בסעיף 16(ז) יש בקשה למחוק את הסעיף.

אופיר פינס-פז: מי בעד?

אופיר פינס-פז: ה צ ב ע ה בעד – 3 נגד – 0 אושר בסעיף 19(ג) יש בקשה שיהיה כתוב "או עד 6 חודשים מתום תקופת תוקפו".

תומר רוזנר: בקשה לחידוש היתר מוגשת שנה לפני המועד.

תומר רוזנר: כיום נכתב שאם הממונה לא מספיק בתוך השנה הזאת לתת היתר, ההיתר מוארך ל60 יום נוספים.

תומר רוזנר: הבקשה היא ל-6 חודשים.

רוני טלמור: זה הגיוני, כי אפשר להגיש גם שנה וחצי לפני.

רוני טלמור: החוק מניח הליך של בין שנה לשנה וחצי.

תומר רוזנר: החוק מניח הליך של שנה.

רוני טלמור: צריך להגיש בין 12 ל18 חודשים לפני.

רוני טלמור: זה אומר שצריך לפעמים 18 חודשים.

שולי נזר: אנחנו לא רוצים מצב ששביתה או דברים בירוקרטים יביאו לזה שמפעל ייסגר.

שולי נזר: מפעל שלא מחדש היתר נסגר.

אופיר פינס-פז: אפשר לסכם על 120 יום?

אופיר פינס-פז: ה צ ב ע ה בעד – 3 נגד – 0 אושר את סעיף 25, שזה סעיף ההשגה, מבקשים למחוק.

רוני טלמור: גם אנחנו ביקשנו למחוק את ההליך הזה.

אופיר פינס-פז: מי בעד?

אופיר פינס-פז: ה צ ב ע ה בעד – 3 נגד – 0 אושר

דב חנין: השגה יכולה לפעול לטובת התעשיינים במובן זה שהם יכולים ללכת לעתור.

דב חנין: זה מקצר להם תהליכים.

אופיר פינס-פז: אני מציע להשאיר את זה למליאה.

הדס פיקסלר: לעשות הליך של בחינה מחדש אפשר לעשות בכל מקרה.

הדס פיקסלר: אנחנו ביקשנו לא לחייב אותנו בחוק.

אופיר פינס-פז: זה לא נושא קטן.

אופיר פינס-פז: זה נושא מאוד מהותי בפרוצדורה.

אופיר פינס-פז: לתעשיינים יש הרבה מאוד התנגדויות לחוק הזה.

אופיר פינס-פז: הם מרגישים שהם נדחקים לפינה.

אופיר פינס-פז: השאלה אם היו סיכומים שצריך להפר.

תומר רוזנר: יכול להיות מנגנון מינהלי של בחינה מחדש של החלטות שזה מנגנון ראוי במקרה הזה.

תומר רוזנר: המנגנון של השגה הוא מנגנון בעייתי.

תומר רוזנר: המנגנון שהיה צריך לאמץ במקרה הזה - אם בכלל - זה המנגנון של ועדת ערר מקצועית, לא איזה שהוא עובד שהוא לאו דווקא איש מקצוע שמבין בתחום.

אופיר פינס-פז: אישרנו את זה.

אופיר פינס-פז: תהיה הסתייגות שלי לנושא ההשגה.

אופיר פינס-פז: נראה במו"מ הסופי מה אנחנו עושים עם זה.

אופיר פינס-פז: סעיף 27(ג) ו28(א) סיפא זה בעניין הקיזוז.

הדס פיקסלר: זאת הסתייגות שהתקבלה בדיון הקודם.

תומר רוזנר: אני לא זוכר אם זה התקבל או לא, אבל למיטב זכרוני דב ביקש מהמשרד להציע פתרון חלופי כדי למנוע מיסוי כפול.

תומר רוזנר: המשרד הציע לא להתייחס לזה בכלל, או לומר שהשר בבואו לקבוע את האגרות יתחשב בזה.

תומר רוזנר: גם העניין הזה הטריד מאוד את התעשיינים.

דב חנין: פה אני חושב שהם צודקים ברמה העקרונית.

דב חנין: הם לא צריכים לשלם פעמיים על אותו דבר.

הדס פיקסלר: נכון, רק שהקיזוז ההוא לא מעשי.

הדס פיקסלר: יש ועדת אגרות בין משרדית.

אופיר פינס-פז: הנוסח יהיה שהשר יתחשב בכך שיש גם אגרות לפי חוקי עזר.

אופיר פינס-פז: מי בעד?

אופיר פינס-פז: ה צ ב ע ה בעד – 3 נגד – 0 אושר מה לגבי הגדרת רכב מנועי?

תומר רוזנר: הנושא הזה סוכם בשעתו בוועדת הכלכלה וגם כאן עם משרד התחבורה ועם היבואנים.

אופיר פינס-פז: מה השינוי?

תומר רוזנר: זה מרחיב מאוד את ההגדרה.

תומר רוזנר: כאן ההגדרה מאוד ספציפית לרכבים מסוימים.

תומר רוזנר: לי אין מושג למה הם נקבעו כך, אבל זאת ההגדרה.

אופיר פינס-פז: יש היום הגדרת רכב מנועי בלי פירוט.

תומר רוזנר: יש פירוט מאוד מפורט.

אופיר פינס-פז: הם מצמצמים את ההגדרה.

תומר רוזנר: הם מרחיבים אותה.

אופיר פינס-פז: ההגדרה בנוסח הוועדה מסורבלת מידי לטעמם.

דב חנין: הבעיה הזאת נוצרה כי שילבנו בתוך החוק הזה שני חוקים שונים.

דב חנין: החוק של גלעד ארדן הוא חוק הרבה יותר ספציפי, לכן כל ההגדרות שלו נבנו בצורה הרבה יותר ספציפית.

דב חנין: אני חושב שאין סיבה לא לקבל את ההצעה של המשרד.

דב חנין: ההגדרה צריכה להיות הגדרה כללית.

אופיר פינס-פז: מי בעד?

אופיר פינס-פז: ה צ ב ע ה בעד – 3 נגד – 0 אושר

תומר רוזנר: יש את סעיף 28, שזה נושא ההיטלים.

אופיר פינס-פז: מי בעד למחוק?

אופיר פינס-פז: ה צ ב ע ה בעד – 3 נגד – 0 אושר מי בעד למחוק את 31(ב), 35(ב) ו4(ד)?

אופיר פינס-פז: ה צ ב ע ה בעד –0 נגד – 2 לא אושר בסעיף 34(ב)(1) יש בקשה להוסיף אחרי חלקיקים נשימים את המילים "ככל שרלוונטי לסוג הרכב, כפי שיקבע הממונה".

אופיר פינס-פז: מי בעד?

אופיר פינס-פז: ה צ ב ע ה בעד – 1 נגד – 0 אושר בסעיף 38 מציעים שהשר רשאי, בצו, לשנות את התוספת הרביעית.

אופיר פינס-פז: מי בעד?

אופיר פינס-פז: ה צ ב ע ה בעד – 1 נגד – 0 אושר בסעיף 41 ביקשו להוסיף הוראה מתי לא תחול חובת הזדהות.

תומר רוזנר: היו שם שתי חלופות.

תומר רוזנר: חלופה אחת זה הנושא של לסכל את השליחות.

תומר רוזנר: אתה ביקשת שזה יהיה קרוב לוודאי.

תומר רוזנר: החלופה השנייה הייתה של פגיעה בביטחון.

אופיר פינס-פז: אמרנו שזה באישור השר.

אופיר פינס-פז: בעד – 3 נגד – 0 אושר בסעיף 43 מבקשים שהממונה יהיה רשאי להורות בצו.

דב חנין: סעיף 43 מדבר על מצב שהממונה נוכח אחרי שהוא התייעץ עם הרופא המחוזי שקיים חשש לפגיעה ממשית בבריאות הציבור.

דב חנין: אנחנו בנוסח של הוועדה אמרנו שבמצב כזה הוא יורה בצו להפסיק את השימוש.

דב חנין: הם אומרים שהוא רשאי.

דב חנין: למה רשאי?

אופיר פינס-פז: מי בעד ההסתייגות?

אופיר פינס-פז: ה צ ב ע ה בעד – 0 נגד – 3 לא אושרה בסעיף 50 מבקשים להוסיף את המילים "או שהייתה הרשעה בבית משפט.

אופיר פינס-פז: מי בעד?

אופיר פינס-פז: ה צ ב ע ה בעד – 3 נגד – 0 התקבל את סעיף 71, שכותרתו דין וחשבון לוועדה, רוצים למחוק, או שיהיה עד כניסת החוק לתוקף.

אופיר פינס-פז: מי בעד?

אופיר פינס-פז: ה צ ב ע ה בעד – 3 נגד – 0 אושר בסעיף 89 חובה להתקין תקנות עד סעיף מסוים.

אופיר פינס-פז: מבקשים למחוק.

תומר רוזנר: עו"ד פיקסלר ציינה רשימה של תקנות שלגביהן מסכימים שיש חובה.

תומר רוזנר: הפניתי אתכם לרשימה נוספת של תקנות שאתם צריכים לקבל החלטה מה כן ומה לא.

הדס פיקסלר: אם יסכימו לקבל את הסעיפים שאנחנו מסכימים לגביהם שתהיה חובה, אז נחזור בנו מההסתייגות לגבי אם השר רשאי לקבוע או חייב לקבוע.

הדס פיקסלר: שהכל יהיה השר יקבע, רק שיהיה מספר הגיוני וסביר של תקנות שחובה עלינו להתקינן תוך שנה חצי.

אופיר פינס-פז: את הניטור אנחנו יכולים להוריד, לא את הפליטה ממקורות נייחים.

אופיר פינס-פז: רוני טלמור אין סעיף ספציפי שזה אמור לחול עליו.

אופיר פינס-פז: זה אמור להיות סמכות משלימה.

אופיר פינס-פז: אז בואו נבטל את התקנות.

הדס פיקסלר: זה שצריך סמכות לא אומר שהכל דחוף וחייב להיות תוך כמה חודשים.

אופיר פינס-פז: לא אמרנו לכם תוך שנה וחצי.

הדס פיקסלר: בגלל זה אמרנו שהשר יקבע.

אופיר פינס-פז: תישאר החובה להתקין תקנות.

אופיר פינס-פז: לא הכל תוך שנה וחצי.

אופיר פינס-פז: מה שאמרת זה שתוך שנה וחצי, כשכל היתר יהיה חובה להתקין תקנות.

אופיר פינס-פז: מי בעד?

אופיר פינס-פז: ה צ ב ע ה בעד – 3 נגד – 0 אושר תאריך תחילה 1.1.2011.

אופיר פינס-פז: מי בעד?

אופיר פינס-פז: ה צ ב ע ה בעד – 3 נגד – 0 אושר התוספת השנייה.

אופיר פינס-פז: להעביר רכבת מהתוספת השנייה לרביעית.

אופיר פינס-פז: מי בעד?

אופיר פינס-פז: ה צ ב ע ה בעד – 3 נגד – 0 אושר התוספת הרביעית.

אופיר פינס-פז: לשנות את ההגדרה רכב ציבורי – 50 או יותר, רכב פרטי – 150 או יותר, רכב הובלה – 10 או יותר.

דב חנין: זה מוגזם.

אופיר פינס-פז: רכב פרטי יהיה 100.

דב חנין: רכב ציבורי זה יותר מידי.

דב חנין: אני מציע שנלך על 100 בפרטי ועל 25 בציבורי.

שולי נזר: אנחנו לא נעמוד בזה.

שולי נזר: יש מאות חברות.

אופיר פינס-פז: זה כמו שאתה עושה את המפעלים הגדולים, לא כל מפעל.

דב חנין: אתם מסתכלים רק על הצד של האכיפה של המשרד, אבל יש צד נוסף.

דב חנין: אתם מטילים חובות על הגורמים האלה.

אופיר פינס-פז: זה יישאר אות מתה.

אופיר פינס-פז: בואו נלך על 50 או יותר ברכב ציבורי, 100 או יותר ברכב בפרטי ו10 או יותר ברכב הובלה.

אופיר פינס-פז: מי בעד?

אופיר פינס-פז: ה צ ב ע ה בעד – 3 נגד- 0 אושר התוספת הרביעית.

אופיר פינס-פז: נמל כהגדרתו בפקודת הנמלים.

אופיר פינס-פז: מי בעד?

אופיר פינס-פז: ה צ ב ע ה בעד – 3 נגד – 0 אושר

תומר רוזנר: הוגשו הסתייגויות על ידי 4 חברי כנסת.

תומר רוזנר: חבר הכנסת גפני, חבר הכנסת אמסלם, חבר הכנסת פלסנר וחבר הכנסת חנין.

תומר רוזנר: חבר הכנסת אמסלם לא ביקש לדון בהעדרו, לכן לא צריך לדון בהסתייגויות שלו.

אופיר פינס-פז: אנחנו מסירים את ההסתייגויות שלו.

אופיר פינס-פז: לגבי ההסתייגויות של חבר הכנסת פלסנר.

אופיר פינס-פז: האם הוא ביקש לדון?

יוסי ביילין: כן.

יוסי ביילין: חבר הכנסת פלסנר מעיר לגבי מסלול ירוק.

יוסי ביילין: הוא אומר שאחרי סעיף 13(ב) צריך להוסיף סעיף 13(ב)(1), שכותרתו מסלול ירוק.

יוסי ביילין: השר יקבע הוראות מיוחדות, לרבות הוראות בדבר מסלול מזורז, להגשת בקשה ולהליך קבלת ההיתר עבור מקור פליטה העושה שימוש בגז טבעי ועבור מקור פליטה של תאגיד שהוכיח כי הוא פועל באופן עקבי להפחתת כמות המזהמים הנפלטים ממנו מעבר לנדרש, בדרך כלל ממקורות פליטה מסוגו, לרבות בדרך של שימוש בגז טבעי, הוא מקיים הוראות חוק זה, והכל על פי אמות מידה שיקבע השר (להלן – מסלול ירוק).

יוסי ביילין: קבע השר הוראות כאמור, יהיו כל המועדים החלים על הגשת בקשה במסלול הירוק כפי שנקבע בהוראות אלה, והמועדים הקבועים בחוק זה לא יחולו.

יוסי ביילין: ההסתייגות השנייה והאחרונה היא בסעיף 28(ב).

יוסי ביילין: במקום המילים "וכן רשאי השר לקבוע הוראות בדבר שיעור מופחת של היטל פליטה" יש לכתוב "וכן יקבע השר הוראות בדבר שיעור מופחת של היטל פליטה".

יוסי ביילין: בסוף סעיף 28(ב) יש להוסיף את המשפט "או בגין שימוש בגז טבעי כחומר בעירה במקור הפליטה".

תומר רוזנר: לגבי הנושא של היטל הפליטה.

תומר רוזנר: הנוסח שמופיע כרגע הוא קצת בעייתי.

תומר רוזנר: הנוסח שמופיע הוא שהשר רשאי לקבוע הפחתה בהיטל הפליטה בשל הפחתה בזיהום האוויר.

תומר רוזנר: כדי להבטיח שזה יהיה מנגנון יעיל ראוי שזה יהפוך לחובה.

תומר רוזנר: נאמר שם שתהיה הפחתה בהיטל הפליטה בשל טעמים של התייעלות.

אופיר פינס-פז: אני לא חושב שזה בסדר שחבר כנסת לא מגיע לדיון בהסתייגות שלו.

אופיר פינס-פז: אנחנו לא זורקים את ההסתייגויות שלו הצידה.

אופיר פינס-פז: אני מציע לא לקבל אותן, אלא לאפשר לו לנמק אותן במליאה.

אופיר פינס-פז: מי בעד ההסתייגויות של חבר הכנסת פלסנר?

אופיר פינס-פז: ה צ ב ע ה בעד – 0 נגד – 2 ההסתייגויות לא התקבלו והן עולות למליאה.

יוסי ביילין: בסעיף 29, לאחר סעיף קטן (א) יבוא סעיף קטן (ב), שזה הכללים ואמות המידה שנקבעו כאמור ייקבעו בשים לב לנהוג בעניינים אלה במדינות המפותחות בעולם, להמלצות וההנחיות של האיחוד האירופי והארגון לשיתוף פעולה ופיתוח ולתנאי מדינת ישראל, וזאת על מנת להגשים מטרות חוק זה בדרך מיטבית.

יוסי ביילין: הסתייגות נוספת היא בסעיף 40 בנושא של המפקח.

יוסי ביילין: לאחר סעיף קטן (ד) יבוא סעיף קטן (ה): " לא יסרב אדם ליתן למפקח להיכנס לכל מקום כאמור; לא יפריע ולא יעכב בעצמו או על ידי אחר כניסתו כאמור ולא ימנע מלהציג לפי דרישה את כל המסמכים שבאחזקתו או בשליטתו, את הרשומות והפנקסים שעליו לקיימם לפי כל דין".

רוני טלמור: לגבי ההערה של הפרעה למפקח.

רוני טלמור: מבחינה משפטית אין צורך בקביעת האיסור עצמו, כי יש עבירה של הפרעה למפקח.

רוני טלמור: היה איזה שהוא סיכום של הוועדה שהוא קצת שונה מהעמדה של המשרד שלי.

רוני טלמור: ברגע שיש עבירה של הפרעה למפקח אין צורך בסעיף כללי.

רוני טלמור: זה לא מוסיף מבחינה משפטית.

רוני טלמור: לגבי סעיף 29.

רוני טלמור: גם אם נלך לשיטת הוועדה שכדאי בכל מקום להנחות את המשרד לפעול לפי התקנים הבינלאומיים, עדיין פה מדובר על מתן תנאים ברישיון עסק.

רוני טלמור: העניין הזה הוא עניין ישראלי.

תומר רוזנר: ההסתייגות בסעיף של רישוי עסקים היא הסתייגות טובה.

תומר רוזנר: לגבי ההסתייגות השנייה אני מצטרף לעמדת משרד המשפטים.

תומר רוזנר: בישיבה הקודמת הוספנו עבירה של הפרעה למפקח, שהעונש עליה היא שנת מאסר.

תומר רוזנר: זה נופל בגדר אותה עבירה, לכן אין צורך בתוספת הזאת.

אופיר פינס-פז: את ההסתייגות השנייה אפשר להוריד?

יוסי ביילין: כן.

אופיר פינס-פז: מי בעד ההסתייגות הראשונה?

אופיר פינס-פז: ה צ ב ע ה בעד – 3 נגד- 0 אושר

דב חנין: אני רוצה להגיד משפט על סעיף 27(ג).

דב חנין: זאת ההסתייגות המשותפת שלי ושל חבר הכנסת גפני.

דב חנין: אנחנו מציעים להשמיט את המילה "שהותקנו".

דב חנין: נדמה לי שסיכמנו שנשמיט אותה.

רוני טלמור: ההשמטה הזאת מבחינה ניסוחית נדרשת.

אופיר פינס-פז: מי בעד ההסתייגות?

אופיר פינס-פז: ה צ ב ע ה בעד – 3 נגד – 0 אושר

דב חנין: אני מתייחס לסעיפים 7 ו-8.

דב חנין: החובה להפחית זיהום אוויר בחוק מוגבלת רק לרשות מקומית.

דב חנין: אני חושב שיש טעם להרחיב אותה גם על גופים ציבוריים בכלל.

דב חנין: אני לא חושב שיש סיבה לקבוע שדווקא הרשויות המקומיות צריכות להפחית זיהום אוויר וגופים ציבוריים אחרים שפועלים על פי דין לא צריכים לפעול להפחתת זיהום אוויר.

דב חנין: אני מציע להוסיף בסעיף 14(ג) את הפרמטר שאומר שההוראות ייקבעו בהתאם להמלצות והנחיות שפורסמו על ידי ארגונים בינלאומיים, לרבות האיחוד האירופי.

דב חנין: זה היה הבסיס של תהליך ההסכמה שלנו עם התעשיינים, עם אדם, טבע ודין ועם כל הגורמים סביב השולחן.

דב חנין: כולנו הבנו שאנחנו מדברים על סטנדרטים אירופאים.

דב חנין: לדבר הזה צריך למצוא ביטוי בחוק.

דב חנין: אין סיבה להתנגד לזה.

דב חנין: זה מגביר את הוודאות.

דב חנין: כולנו רוצים את הוודאות הזאת.

דב חנין: הניסוח הוא מספיק עדין ומתחשב בכדי לא להתפרש כפוגע בריבונות של מדינת ישראל.

דב חנין: התוספת הרביעית אפשרית אבל לא חיונית.

דב חנין: עיקרון הזהירות המונעת נמצא בסעיף המטרות.

דב חנין: אני לא צריך אותו גם פה.

דב חנין: נושא הערבויות זה דבר חשוב.

דב חנין: אני חושב שזה מנגנון נכון שכשאנחנו מכניסים את כל המערכת להליך מאוד מסובך ולפעמים גם יקר של היתר פליטה, בעל היתר הפליטה ימציא ערבויות לשם היתר הפליטה ולהבטחת מילוי התנאים והדרכים למימוש העניין הזה.

דב חנין: זה קיים בחוקים אחרים.

חבר הכנסת פינס טען בישיבה שזה נדון בה שזה נושא חדש, לכן יצביעו על ההסתייגות הזאת בוועדת הכנסת.

דב חנין: לגבי הבקשה בשלבים.

דב חנין: אני לא משוכנע מהניסוח הנוכחי שאם ישנה בקשה בשלבים, שאני מאוד לא מתלהב ממנה, שיתוף הציבור המלא יתקיים בשלבים האלה.

דב חנין: אני לא רוצה שהנושא הזה של בקשה בשלבים יהיה ערוץ עוקף לשיתוף ציבור ודיון ציבורי.

דב חנין: זה יהיה נורא נוח.

תומר רוזנר: הפתרון שהציע יושב-ראש הוועדה הוא פתרון שנותן מענה לעניין הזה.

תומר רוזנר: כשירצו לפטור מדיון פומבי זה יהיה לפי תקנות.

דב חנין: מקובל עלי.

תומר רוזנר: לפי מה שסוכם בישיבה הקודמת כל הנושא של בקשה בשלבים צריך לבוא בתקנות לאישור הוועדה.

דב חנין: לפעמים יש תכניות בנייה שנתנו היתר מתי שהוא, זה שוכב באיזו שהיא מגירה ופתאום זה הופך להיות פעיל.

דב חנין: נניח שמישהו קיבל היתר פליטה.

דב חנין: יש איזה שהוא זמן סביר שבו הוא יכול להפעיל אותו.

דב חנין: זה לא יכול להיות איזה מן משהו ששוכב במגירה לנצח.

הדס פיקסלר: זה תקף ל7 שנים.

דב חנין: 7 שנים נראה לי מוגזם.

אופיר פינס-פז: השאלה ממתי סופרים את ה-7 שנים.

הדס פיקסלר: ממתי שהוצאנו אותו.

דב חנין: אני מציע עיקרון של שנתיים.

אופיר פינס-פז: זה לא כמו תכניות בנייה.

דב חנין: אנחנו מדברים על מישהו שהגיש בקשה להיתר פליטה.

דב חנין: יש לו שנתיים להתחיל להפעיל.

אופיר פינס-פז: אני מעדיף שהוא לא יפעיל את זה גם אחרי 7 שנים.

אופיר פינס-פז: אתה מאיץ בו להפעיל אחרי שנתיים.

אופיר פינס-פז: למה?

דב חנין: אני מאיץ בו כדי שההיתר לא יהיה בתוקף אחר כך.

אופיר פינס-פז: ואם הוא קיבל היתר ל7 שנים והוא לא פועל?

דב חנין: אני מוותר על ההסתייגות.

דב חנין: אני מציע להוסיף את העיקרון הבא בסעיף 20(ב): אם חל שינוי מהותי בטכניקה המיטבית המאפשרת הפחתה ניכרת של פליטת מזהמים ממקור הפליטה, ובלבד שאין בכך להטיל על בעל מקור הפליטה נטל כספי כבד.

הדס פיקסלר: מה, נתחיל לריב איתם בשאלה אם הנטל הכספי כבד או לא?

הדס פיקסלר: בשביל מה?

שולי נזר: צריך לתת להם 7 שנות ודאות.

שולי נזר: אי אפשר לשנות להם את התנאים.

דב חנין: כשאנחנו נותנים היתר פליטה צריך לשקול איך זה משפיע על היכולת של העמידה שלנו ביעדי התכנית הלאומית שהוכנה להפחתת זיהום האוויר.

דב חנין: היתרי הפליטה צריכים להתחשב בתכנית הלאומית.

שולי נזר: את התקנים של ההיתר צריכים, לא כל היתר.

דב חנין: אני חושב שלגבי כל מקור פליטה.

דב חנין: אני מציע שבסעיף 16(ד)(2)(ג), לאחר "הצפויים להיפלט", יבוא "לרבות נתונים בדבר קצב וריכוז של פליטת מזהמים".

דב חנין: אני חושב שלא מספיק איזה מזהמים צפויים להיפלט, אלא מה הריכוז של הפליטה, מה הקצב של הפליטה וכדומה.

דב חנין: בסעיף 23 (ג), במקום "ורשאי", יבוא "ובנוסף, רשאי".

דב חנין: בסעיף 42 (א), לאחר "לפי חוק זה", יבוא "או שיש בו חשש לפגיעה ממשית בציבור עקב זיהום אוויר".

דב חנין: בסעיף 57 במקום "לאוצר המדינה" יבוא "לקרן, וישמש למטרות חוק זה".

אופיר פינס-פז: מה העמדה לגבי ההסתייגות בסעיפים 7 ו-8 שזה יחול על גופים ציבוריים ולא רק על רשות מקומית?

רוני טלמור: אנחנו מתנגדים לזה.

תומר רוזנר: בסעיף 8 אני לא חושב שיש מקום לגופים ציבוריים.

תומר רוזנר: בסעיף 7 יש מקום לחשוב גם על גופים אחרים שצריכים לפעול להפחתת זיהום אוויר.

רוני טלמור: תגיד על איזה גופים מדובר.

תומר רוזנר: כל מי שפועל על פי דין.

אופיר פינס-פז: דב, אני מציע שתמשוך את ההסתייגות הזאת.

דב חנין: אני מושך את ההסתייגות.

אופיר פינס-פז: האם לגבי התוספת הרביעית יש הסכמה?

שולי נזר: יש תיקונים קלים.

שולי נזר: פחמן חד-חמצני בשורה שלישית ולא דו.

שולי נזר: אסבסט לא רלוונטי.

שולי נזר: בחומרים אשר הוכחו כקרצינוגניים צריך לעשות אותם זהים לאנגלית, כלומר להוסיף את החומרים ואת חומרי המוצא שלהם.

שולי נזר: לגבי המתכות צריך לכתוב מתכות ותרכובותיהן.

אופיר פינס-פז: מי בעד?

אופיר פינס-פז: ה צ ב ע ה בעד – 3 נגד - 0 אושר נושא הערבויות.

אופיר פינס-פז: אני חשבתי שמדובר בנושא חדש.

דב חנין: אני מוריד את ההסתייגות.

אופיר פינס-פז: לגבי הבקשה בשלבים אמרנו שהיא תצטרך להתנהל על פי תקנות שהשר יתקן.

אופיר פינס-פז: מי בעד?

אופיר פינס-פז: ה צ ב ע ה בעד – 3 נגד – 0 אושר בסעיף 4 ובסעיף 10 ביקשת, דב, להוסיף את העניין של האמנות הבינלאומיות.

תומר רוזנר: בסעיף 10 לא צריך כי מדובר בתנאי ההיתר, רק ב4.

אופיר פינס-פז: מי בעד?

אופיר פינס-פז: ה צ ב ע ה בעד – 3 נגד – 0 אושר הנושא של חוזר ונשנה.

יש מקומות בחוק שמתייחסים לחריגה נמשכת, יש מקומות שמתייחסים לחריגה חוזרת ונשנית.

בכל אותם מקומות ראוי שתהיה התייחסות לשתיהן.

אופיר פינס-פז: מי בעד?

אופיר פינס-פז: ה צ ב ע ה בעד – 3 נגד – 0 אושר בסעיף 16(ד)(2)(ג) דב רוצה את המילים "לרבות נתונים בדבר קצב וריכוז של פליטת מזהמים".

אופיר פינס-פז: מי בעד?

אופיר פינס-פז: ה צ ב ע ה בעד – 3 נגד – 0 אושר בסעיף 23(ג), במקום "ורשאי", יבוא "ובנוסף, רשאי".

שולי נזר: אנחנו ממליצים שלא.

שולי נזר: פה מדובר על דרישה מאיתנו לפרסם נתונים שהם לא מעובדים.

שולי נזר: אנחנו מדברים על מיליונים של נתונים מתחנות הניטור שלא נדע לקרוא אם לא נעבד אותם.

דב חנין: אני מוותר על ההסתייגות.

אופיר פינס-פז: בסעיף 42(א), לאחר "לפי חוק זה", יבוא "או שיש בו חשש לפגיעה ממשית בציבור עקב זיהום אוויר".

תומר רוזנר: המשרד אומר שאין לו כלים לדעת מתי יש חשש לבריאות הציבור.

דב חנין: אם אין לו חשש ואין לו כלים שלא יעשה כלום.

דב חנין: אם יש לו חשש הוא צריך לעשות.

הדס פיקסלר: הנוסח מאוד רחב.

הדס פיקסלר: בחוק יהיה גם איסור על לגרום זיהום אוויר או בלתי סביר.

הדס פיקסלר: למה צריך להוסיף?

אופיר פינס-פז: כנראה שזה לא מעלה ולא מוריד.

דב חנין: אני מוותר.

אופיר פינס-פז: אנחנו הצבענו על הנושא של הקרן.

אופיר פינס-פז: אני מוכן להעלות את זה בתור הסתייגות למליאה.

אופיר פינס-פז: זה כדאי, אפילו רצוי.

אופיר פינס-פז: אנחנו נשמור את זה כהסתייגות למליאה.

אופיר פינס-פז: מי בעד?

אופיר פינס-פז: ה צ ב ע ה בעד – 3 נגד – 0 אושר ההסתייגות האחרונה היא לגבי המילים "יורה הממונה".

הדס פיקסלר: אין לנו בעיה שהממונה יורה.

אופיר פינס-פז: מי בעד ההסתייגות?

אופיר פינס-פז: ה צ ב ע ה בעד – 3 נגד – 0 אושר

תומר רוזנר: אני רוצה לחזור לסעיף 15(ד)(1) בנוגע לעמידה ביעדי התכנית הלאומית.

דב חנין: אני חושב שכשמאשרים מקור פליטה צריך להסתכל על זה בהתייחס להשפעה של זה על התכנית הלאומית, כי אחרת התכנית הלאומית היא משהו תיאורטי.

שולי נזר: עקרונית אתה צודק, רק המקום הנכון לעשות את זה זה כאשר קובעים תקנות לאותם מקורות ואז אתה בודק את זה באופן כללי.

שולי נזר: תכנית לאומית היא לא ספציפית למפעל.

רוני טלמור: התכנית הלאומית היא החלטת ממשלה והיא מחייבת כל פקיד ופקיד, לכן לא נדרש לכתוב את זה בנוסח.

דב חנין: זה כן נדרש.

שולי נזר: אתה תכניס אותנו לסחרחורת של בדיקה.

דב חנין: אתם אומרים דברים סותרים.

שולי נזר: אי אפשר לבוא ולבחון כל היתר.

שולי נזר: טכנית זה להריץ מודלים, לעשות פעולות ממושכות.

שולי נזר: איפה עושים את זה?

שולי נזר: עושים את זה כשקובעים תקנים כלליים לכל הארץ.

אופיר פינס-פז: תכנית מפורטת בתכנון ובנייה לא יכולה לסתור תכנית מחוזית ותכנית מחוזית לא יכולה לסתור תכנית ארצית.

אופיר פינס-פז: אתם לא צריכים לבדוק אחד אחד.

אופיר פינס-פז: השאלה אם יש כלל שאומר שתכנית נקודתית לא יכולה לעמוד בסתירה לתכנית כללית.

שלי נזר: בוודאי.

אופיר פינס-פז: את זה אנחנו רוצים לחוקק.

שולי נזר: תגידו שהיתר הפליטה לא יהיה בניגוד לתקנות.

שולי נזר: התקנות יהיו חלק מהתכנית הלאומית.

אופיר פינס-פז: בואו נכתוב שהיתרי פליטה לא יינתנו בניגוד לתכנית הלאומית.

יוסי ביילין: שיעלו בקנה אחד עם התכנית הלאומית.

אופיר פינס-פז: ברגע שאני קובע כלל שאומר שאי אפשר יהיה לאשר היתרי פליטה שלא עולים בקנה אחד עם התכנית הארצית, אז זה כלל...

תומר רוזנר: התכנית הלאומית לא מתייחסת לפליטה במפרץ חיפה.

אופיר פינס-פז: בואו נלך על הניסוח שחבר הכנסת יוסי ביילין הציע.

תומר רוזנר: הוא בעייתי.

אופיר פינס-פז: הוא בעייתי, אבל הוא נותן את הכיוון.

אופיר פינס-פז: אני מציע לכתוב שהיתרי הפליטה יעלו בקנה אחד עם היעדים שבתכנית הלאומית.

אופיר פינס-פז: מי בעד?

אופיר פינס-פז: ה צ ב ע ה בעד – 3 נגד – 0 אושר

הדס פיקסלר: בעקבות הדיון הקודם עלו מספר עניינים.

הדס פיקסלר: היה את העניין של הוראת המעבר.

הדס פיקסלר: משרד התשתיות ביקש לכתוב את סעיף קטן (ז) "הוראות סעיף קטן (א) יחולו גם על מקור פליטה טעון היתר שמתקיימים בו שני אלה: 1.

הדס פיקסלר: לפני תחילתו של יום זה אושרה ופורסמה למתן תוקף לגביו לפי חוק התכנון והבנייה שהוכן לגביה תסקיר השפעה לסביבה והתכנית כוללת הוראות מפורטות לעניין איכות אוויר.

הדס פיקסלר: 2.

הדס פיקסלר: מקור האנרגיה העיקרי המשמש את מקור הפליטה הוא גז טבעי או אנרגיית שמש.

הדס פיקסלר: (ח) על מקור פליטה כאמור בסעיף קטן (ז) לא תחול הוראת סעיף 18(א) לחוק".

אופיר פינס-פז: מי בעד?

אופיר פינס-פז: ה צ ב ע ה בעד – 0 נגד - 3 לא אושר זה יעלה למליאה.

הדס פיקסלר: בתוספת השלישית ובתוספת הראשונה עשינו תיקונים קלים.

הדס פיקסלר: אנחנו מבקשים שזה יתוקן.

אופיר פינס-פז: לא ראינו את התיקונים.

הדס פיקסלר: משרד הביטחון ביקש בסעיף 2 (2) להוסיף אחרי "עובד משרד ראש הממשלה" את המילים "או משרד הביטחון".

אופיר פינס-פז: מי בעד?

אופיר פינס-פז: ה צ ב ע ה בעד – 1 נגד – 0 אושר

רוני טלמור: אנחנו מבקשים לאפשר תחולה של סעיפים 10 ו11 לחוק חופש המידע.

רוני טלמור: הסעיפים האלה קובעים את ההסדר לגבי האפשרות לא לגלות.

רוני טלמור: יש את זה גם לגבי החריג השני של סוד מסחרי.

רוני טלמור: אנחנו מבקשים שזה יהיה באותו נוסח.

רוני טלמור: זה יפתור את הבעיה למשרד הביטחון ולנו.

תומר רוזנר: המשמעות היא שיהיו מקרים שבהם לא יגלו גם כשלא מגלים פרטים.

תומר רוזנר: לא רק שלא יגלו את הפרטים, אלא לא יגלו כשלא מגלים.

רוני טלמור: זה קיים היום לגבי סוד מסחרי.

רוני טלמור: זה לא הגיוני שזה לא יחול לגבי סוד ביטחוני.

רוני טלמור: כך זה גם בחוק חופש המידע.

תומר רוזנר: לגבי סוד מסחרי זה לא קיים, כי סעיף 11 מדבר על ביטחון המדינה, לא על סוד מסחרי.

רוני טלמור: סעיף 16(ד) קובע מבחן לגבי אי גילוי.

רוני טלמור: זה המבחן לאיזון למתי מגלים ומתי לא מגלים.

רוני טלמור: מכיוון שהאיזון הזה קיים בסעיף 10 לחוק החופש המידע אנחנו מציעים שאת הסעיף הזה נמחק כך שהמבחנים יהיו אחידים בחקיקה.

תומר רוזנר: הוועדה צריכה לדעת שהמשמעות של הדבר הזה היא שיהיו מקרים שבהם לא מגלים שלא גילו.

רוני טלמור: מסיבות ביטחוניות.

רוני טלמור: גם במשרד הביטחון וגם אצלנו רואים בזה עניין מהותי.

יוסי ענבר: אנחנו נדע, רק שזה לא יפורסם לציבור.

הדס פיקסלר: בסעיף 26 הם ביקשו להוסיף את המילים "ניתנה הוראה לפי סעיף זה, לא תחול הוראת סעיף 18(א) לתקופה הקצובה שעליה הורו שר הביטחון או ראש הממשלה".

בסעיף 26 אנחנו נותנים אפשרות לפטור מהתחולה ללא הגבלת זמן.

אפשר לקבל את מה שהם מציעים, בתנאי שהסעיף הזה יוגבל בתקופה של 90 ימים.

אופיר פינס-פז: מי בעד?

אופיר פינס-פז: ה צ ב ע ה בעד – 3 נגד – 0 אושר

הדס פיקסלר: בסעיף 45 מוגבלת הסמכות של המשרד לעכב רכב שנוסע בו שוטר במהלך פעילות מבצעית.

הדס פיקסלר: הם ביקשו להוסיף שלא רק שוטר אלא גם חייל, ממונה ביטחון או מאבטח כהגדרתם בחוק להסדרת הביטחון וגופים ציבוריים או סוהר בעת פעילות מבצעית.

דב חנין: מה קורה כאשר יש מלחמה בלבנון והחייל נוסע לבסיס?

הדס פיקסלר: זה בסדר מבחינתם.

תומר רוזנר: רק חייל, לא כל השאר.

אופיר פינס-פז: אנחנו מצביעים רק על החייל.

אופיר פינס-פז: מי בעד?

אופיר פינס-פז: ה צ ב ע ה בעד – 3 נגד – 0 אושר

הדס פיקסלר: בסעיף 76 כתוב שאפשר להתייעץ עם השר לביטחון הפנים, עם ראש הממשלה או עם שר הביטחון.

הדס פיקסלר: צריך להוסיף את המילים "לפי העניין".

אופיר פינס-פז: מי בעד?

אופיר פינס-פז: ה צ ב ע ה בעד – 3 נגד – 0 אושר

הדס פיקסלר: צריך להפנות לסעיף 16(ד)(1) גם בסעיפים 22, 30(ד) ו59, שאלה סעיפים שמדברים בפרסום.

אופיר פינס-פז: מי בעד?

אופיר פינס-פז: ה צ ב ע ה בעד – 3 נגד – 0 אושר

רוני טלמור: יש את השאלה של אחידות ההסדר במצבים שיש שיקול ביטחוני לא לגלות מידע.

רוני טלמור: יכול להיות שהגילוי של זה שלא התגלה מידע יוצר בעיה.

אופיר פינס-פז: מי בעד ההסתייגות?

אופיר פינס-פז: ה צ ב ע ה בעד – 0 נגד – 2 לא אושר

רוני טלמור: יש דברים שצריכים לחול רק על צו מינהלי לאי שימוש ברכב.

רוני טלמור: יש דברים יותר רחבים שצריכים לחול על הצו השיפוטי לאיסור שימוש ברכב.

רוני טלמור: במקום האמור בסעיף 47 ייאמר שהוראות סעיף 57ג(ד)ו() ו57ז לפקודת התעבורה יחולו על הודעת אי שימוש ברכב לפי סעיף 45 בשינויים המחויבים.

רוני טלמור: (ב) הוראות סעיפים 57ב, 57ג(ד) עד (ו), 57ד, 57ה, 57ו ו57ז בפקודת התעבורה יחולו על צו שיפוטי לאיסור שימוש ברכב לפי סעיף 46 בשינויים המחויבים.

תומר רוזנר: העקרונות מקובלים, רק הניסוח קצת שונה.

אופיר פינס-פז: מי בעד?

אופיר פינס-פז: ה צ ב ע ה בעד – 3 נגד – 0 אושר

רוני טלמור: יש כאן כמה צווים שאנחנו חושבים שהערכאה המתאימה לדון בהם זה בית המשפט המוסמך לדון בעבירה ולא בית משפט לעניינים מינהלים.

רוני טלמור: המטרה המרכזית היא לא להטיל נטל על בית משפט לעניינים מינהלים כי זה לא אמור להיות אצלו.

רוני טלמור: יכול להיות שבעתיד יוקמו בתי משפט לעניינים מינהלים ויהיה מקום לדון מחדש.

רוני טלמור: אנחנו מבקשים למחוק את סעיף 44(ג), משום שלדעתנו הוא יוצר סמכות שהיא לא מידתית ולא מתאימה.

רוני טלמור: זה נראה לנו דרסטי מידי, דרמטי ופשוט לא מתאים.

רוני טלמור: צריך שיטפלו בהיתרים כדי שהגורמים יפעלו לפי החוק.

רוני טלמור: בסעיף 46 מדובר בתוקף של צו שיפוטי לאיסור שימוש ברכב.

רוני טלמור: התקופה שמנויה שם היום היא 6 חודשים, כאשר פקודת התעבורה מדברת על תקופה של 120 ימים.

רוני טלמור: אנחנו מבקשים להתאים את התקופות.

אופיר פינס-פז: מי בעד 3 ההערות של משרד המשפטים?

אופיר פינס-פז: ה צ ב ע ה בעד – 3 נגד – 0 אושר

תומר רוזנר: יש נושא גדול שנוגע לחוק למניעת מפגעים.

תומר רוזנר: סוכם שהוא יידון בסוף.

תומר רוזנר: קיימת אופציה להשאיר את החוק במתכונתו הנוכחית כך שיהיו שני חוקים שמטפלים בזיהום אוויר.

תומר רוזנר: אנחנו הצענו גרסה מקובלת על משרדי הממשלה שנותנת את המענה על ידי כך שיהיה לנו חוק אחד שמתעסק בזיהום אוויר.

ורד קירו-זילברשץ: פרק ג' – איסור זיהום אוויר חזק או בלתי סביר.

ורד קירו-זילברשץ: מניעת זיהום אוויר 3(א) לא יגרום אדם לזיהום אוויר חזק או בלתי סביר.

ורד קירו-זילברשץ: (ב) יראו כל אחד מאלה זיהום אוויר חזק או בלתי סביר; (1) חריגה מערכי סביבה שנקבעו לפי סעיף 4(2); (2) פליטת מזהם לאוויר בניגוד להוראות חוק זה.

ורד קירו-זילברשץ: הוראת למניעת הפרה 4(א) בכפוף להוראות חוק זה, השר יקבע הוראות לשם מניעת הפרתו של סעיף 3 ובכלל זה הוראות בעניינים אלה: (1) הוראות הקובעות מהו זיהום אוויר חזק או בלתי סביר; (2) צעדים ואמצעים שיש לנקוט למניעת זיהום אוויר חזק או בלתי סביר.

ורד קירו-זילברשץ: (ב) לא תהא הגנה של הפרתו של סעיף 3 בשל כך בלבד שלא נקבעו הוראות לפי סעיף קטן (א).

ורד קירו-זילברשץ: חוקי עזר 5.

ורד קירו-זילברשץ: רשות מקומית רשאית, בחוק עזר, לקבוע הוראות מיוחדות לשם מניעה וצמצום של זיהום האוויר בתחומה, בהתחשב בתנאים המיוחדים שלם המקום ובתושביו, והסמכויות הנתונות לשר הפנים לגבי חוקי עזר לפי סעיף 258 לפקודת העיריות ובסעיף 22 לפקודת המועצות המקומיות תהיינה נתונות, לגבי חוקי עזר כאמור, גם לשר.

ורד קירו-זילברשץ: תיקון פקודת בריאות העם 66.

ורד קירו-זילברשץ: בפקודת בריאות העם, בסעיף 53(1) בספקה (יד), המילים "וזיהום אוויר" – יימחקו; (2) אחרי פסקה (טו) יבוא: (טז) זיהום אוויר כהגדרתו בחוק אוויר נקי, התשס"ח-2008.

ורד קירו-זילברשץ: תיקון החוק למניעת מפגעים 63.

ורד קירו-זילברשץ: בחוק למניעת מפגעים, התשכ"א-1961 (1) סעיף 4 0 בטל; (2) בסעיף 5, במקום "הסעפים 2-4" יבוא "הסעיפים 2 ו3" ובמקום "רעש, ריח או זיהום אוויר" יבוא "רעש או ריח"; (3) בסעיפים 7 ו-8(א) ו-11(א)(3), במקום "2,3 או 4" יבוא "2 או 3"; (4) בסעיף 11(א)(1), במקום "סעיפים 2,3 ו-4" יבוא "סעיפים 2 ו3"; (5) בסעיף 10א(א), 11(א)(3), 11ב(א) ו-17, במקום "רעש, ריח או זיהום אוויר" יבוא "רעש או ריח"; (6) בסעיף 17, במקום "רעש, ריח וזיהום אוויר" יבוא "רעש וריח"; (7) בסעיף 11(ב), המילים "או הגורם לזיהום אוויר על ידי חומר המכיל חומר מסוכן" – יימחקו.

ורד קירו-זילברשץ: תיקון החוק למניעת מפגעים סביבתיים (תביעות אזרחיות) 64.

ורד קירו-זילברשץ: בחוק למניעת מפגעים סביבתיים (תביעות אזרחיות), תשנ"ב-1992, בסעיף 1 (1) אחרי ההגדרה "בית משפט" יבוא: "זיהום אוויר" – כמשמעותו בחוק אוויר נקי, התשס"ח-2008" (2) בהגדרה "זיהום אוויר", "רעש" ו"ריח" המילים "זיהום אוויר" יימחקו.

דב חנין: ארכיטקטורה משפטית היא דבר ראוי ורצוי, אבל הרבה יותר חשוב להבין מה מהותית אנחנו עושים כשאנחנו מבטלים חוק שקיים כל כך הרבה שנים ומכניסים אותו לתוך חוק שמכניס מנגנונים חדשים.

דב חנין: אני רוצה לשמוע מה הדברים שהולכים לאיבוד.

דב חנין: מה לגבי קובלנות פליליות?

תומר רוזנר: קובלנות פליליות בנוסח שמוצע כאן הושבו על כנן, למעט הנושא של רשויות מקומיות.

תומר רוזנר: בחוק למניעת מפגעים יש סמכות לרשות המקומית להגיש קובלנה.

תומר רוזנר: בחוק הזה הצענו שלא לכלול את הנושא של הסמכות של הרשות המקומית, כיוון שהיא יכולה להגיש כתב אישום, היא לא צריכה להגיש קובלנה.

דב חנין: החוק החדש נותן לרשות המקומית סמכות להגיש כתב אישום במקרים שבהם הפקחים שלה ביצעו את הבקרה.

דב חנין: אני מציע שבנקודה הזאת נוודא שבמצבים מסוימים לרשות המקומית תהיה סמכות להגיש כתב אישום, במצבים אחרים תהיה לה סמכות להגיש קובלנה פלילית.

רוני טלמור: על בסיס מה היא תגיש קובלנה פלילית?

דב חנין: על בסיס זה שיש לה היום את הסמכות הזאת.

רוני טלמון: לרשות מקומית אסור לעשות דברים שהם מעבר לתפקידים ולסמכויות שלה.

רוני טלמון: היום יש לה פקחים וחוקי עזר עירוניים.

רוני טלמון: אם לאדם יש ממצאים שהוא רוצה על בסיסם להגיש קובלנה והוא צריך לחפש מישהו שיגיש בשמו את הקובלנה הזאת וזה לא ממצאים שהרשות המקומית מצאה בעצמה.

רוני טלמון: ..

רוני טלמור: עמדתך לא מקובלת עלי.

דב חנין: איזה עוד נושאים הולכים לאיבוד?

תומר רוזנר: לפי החוק למניעת מפגעים הסמכות להתקין תקנות שנתונה לשר להגנת הסביבה היא סמכות בלעדית.

תומר רוזנר: אין לו חובת התייעצות - לפחות לא ברמה הפורמאלית - עם גורמים אחרים.

תומר רוזנר: בחוק הזה נקבעו לגבי כל נושא ונושא חובות התייעצות ספציפיות.

תומר רוזנר: בפועל המשרד לא הירבה לעשות שימוש בסמכויות האלו.

תומר רוזנר: גם באותם מקרים שבהם הוא עשה שימוש בסמכות הזאת - בעיקר בשנות ה60 – הוא נתקל בקשיים רבים מול משרדי הממשלה האחרים.

תומר רוזנר: הניסיון האחרון שהוועדה הזאת חוותה הוא בנושא של קביעת תקנים חדשים או ערכי פליטה חדשים לרכבי דיזל.

תומר רוזנר: לכאורה הסמכות נתונה בלעדית למשרד להגנת הסביבה, אבל בפועל בלי שיתוף פעולה של משרד התחבורה לא הצליחו להתקין תקנות.

תומר רוזנר: ברמה הפורמאלית הנקייה יש שינוי, אבל בפועל חובות ההתייעצות האלו מבוצעות ללא שהן כתובות בחוק.

תומר רוזנר: הנושא הנוסף הוא בנושא של צווים אישיים.

תומר רוזנר: על פי החוק הקיים רשאי המשרד לתת צווים אישיים לכל אדם שגורם לזיהום.

תומר רוזנר: בפועל השתמשו בעניין הזה במשך כמעט 50 שנה לגבי דברים שאותם הסדרנו במסגרת ההצעה הנוכחית, שזה עסקים טעוני רישוי שאין להם רישיון, מפעלים גדולים וציי רכב שגם הם טופלו במסגרת החוק הזה.

תומר רוזנר: ברמה הנקייה יש צמצום מסוים של הסמכות הזאת, אבל בפועל נראה שאין צורך בסמכות הכל כך רחבה שמדובר בה בחוק.

תומר רוזנר: הנושא הנוסף זה התניית רישיונות והיתרים.

תומר רוזנר: על פי הצו הקיים, כל רישיון שיש מותנה במניעת זיהום אוויר.

תומר רוזנר: כאן מתייחסים רק לרישיונות עסק.

רוני טלמור: זו אות מתה בכל השנים שהחוק הזה קיים.

רוני טלמור: לעולם לא נעשה בזה שימוש.

רוני טלמור: זאת הוראה מאוד גורפת.

רוני טלמור: דיברנו עליה במסגרת ההסתייגויות.

תומר רוזנר: נושא אחרון שמוסכם על דעת משרדי הממשלה הוא החזקה לגבי מחזיק במקרקעין.

תומר רוזנר: כרגע הנוסח שאושר בוועדה מדבר על מחזיק שמחזיק במקרקעין שביצע את העבירה.

תומר רוזנר: על פי החוק הקיים זה מי ששולט ומפקח על מקרקעין.

תומר רוזנר: מוסכם על המשרדים שהחזקה הזאת תתוקן - אם החלופה הזאת תתקבל - בהתאם למה שקיים היום.

תומר רוזנר: תתוקן גם ההגדרה של בעל מקור הפליטה.

דב חנין: בסעיף 3(1) נשאלת השאלה מה קורה אם לא נקבעו ערכי סביבה.

דב חנין: אני חושש שאנחנו מאבדים משהו בחלופה שמופיעה בסעיף (3)(2).

דב חנין: השאלה אם אפשר להוסיף חלופה שלישית שאומרת שיראו כל אחד מאלה זיהום אוויר חזק או בלתי סביר כמצב שיש בו חשש לבריאות הציבור.

תומר רוזנר: אין לך צורך בכך.

תומר רוזנר: המשמעות של פליטה של מזהם לאוויר היא שחרור לאוויר של חומר שעלול לגרום לפגיעה בחיי אדם, בבריאותו, בסביבה, בחי, בצומח, במזג האוויר.

תומר רוזנר: הגדרה של מזהם היא כל חומר שגורם או עלול לגרום לפגיעה.

דב חנין: פליטת מזהם לאוויר היא בניגוד להוראות חוק זה.

דב חנין: מה זה בניגוד להוראות חוק זה?

דב חנין: החוק קובע משטר של היתרי פליטה, של תקנות והוראות.

דב חנין: המשטר הזה לא נמצא בפועל במציאות.

דב חנין: הוא עוד לא קיים.

דב חנין: אין כל כך בניגוד להוראות חוק זה.

רוני טלמור: התיקון שאנחנו מדברים עליו ייכנס לתוקף רק ביום התחילה.

רוני טלמור: אנחנו מדברים על הסדרים שמשיקים אחד לשני.

דב חנין: אני מקווה שהכל יקרה.

דב חנין: אני עדיין רוצה שכשאנחנו מחוקקים נהיה ערוכים למצב שבו תהיה תקלה והיתרי הפליטה לא יצאו לדרך או שלא יהיו תקציבים.

הדס פיקסלר: לא יהיה מצב של ריק.

דב חנין: יכול להיות מצב שאין תקנים, אין כספים ולא מכניסים את החוק לתוקפו.

דב חנין: אני לא רוצה את המצב הזה.

דב חנין: אני רוצה שהחוק ייכנס לתוקפו, למרות שיהיו בו קשיים.

תומר רוזנר: כשאתה פולט לאוויר מזהם שהוא חזק ובלתי סביר אתה מפר את החוק.

דב חנין: השאלה מה הוא.

תומר רוזנר: מזהם הוא חומר שעלול לסכן את כל הדברים שדיברנו עליהם.

הדס פיקסלר: אתה לא מרע את המצב.

דב חנין: סעיף קטן (ב) איננו רשימה סגורה של מה הוא זיהום חזק ובלתי סביר.

תומר רוזנר: לכן כתבנו את ההגנה.

דב חנין: אני רוצה שזה ייאמר במפורש בסעיף קטן (ב).

תומר רוזנר: בלי לגרוע מהכללים.

דב חנין: יש איסור כללי וקביעה ספציפית.

יוסי ביילין: ברגע שהחוק הזה נכנס לתוקף וחוק קנוביץ מסיים את תפקידו ההיסטורי אני לא רואה איזה שהוא צורך בנושא הזה של הצו האישי.

יוסי ביילין: נחה דעתי מזה שהחוק מחליף אותו באופן מלא.

יוסי ביילין: כל מה שצריך להבטיח זה שלא יהיה מצב של מעבר שמשהו לא יקרה, אבל זה דבר שלא יכול לקרות.

דב חנין: מה המשמעות של תיקון החוק למניעת מפגעים סביבתיים (תביעות אזרחיות)?

תומר רוזנר: המשמעות היא שאפשר יהיה להגיש תביעות אזרחיות לצווי מניעה ותביעות קבוצתיות לפי חוק מניעת מפגעים (תביעות אזרחיות) ותובענות ייצוגיות.

דב חנין: שני הדברים האלה יתאפשרו על בסיס חוק אוויר נקי.

רוני טלמור: זה כולל את אותו איסור מהותי של חזק ובלתי סביר שלא היה לנו כל כך פשוט משפטית להסכים להכניס איסור כזה עמום לחוק מודרני.

רוני טלמור: עשינו את ההתגמשות הזאת כדי ליצור הסדר משפטי קוהרנטי.

דב חנין: נותרה לנו במחלוקת השאלה של יכולתה של הרשות המקומית להגיש קובלנה פלילית במקרים שזה לא פקחים שלה.

רוני טלמור: אתה רואה מצב כזה?

דב חנין: אני רואה מצב כזה.

דב חנין: אני רוצה כאזרח תל-אביב ללכת לעירייה שלי ולהגיש קובלנה פלילית.

דב חנין: אני לא רוצה לגשת לאדם , טבע ודין.

דב חנין: אני רוצה שהעירייה שלי תגיש.

רוני טלמור: התפקיד של הרשות המקומית היא לא לייצג את האזרחים שלה בתביעות שהם יוזמים.

דב חנין: הרשות המקומית היא הזרוע שלי במישור המקומי להגן על עצמי מפני זיהום אוויר כאשר הממשלה לא מתפקדת.

רוני טלמור: אני לא מכירה מצב כזה.

רוני טלמור: הבסיס של הגשת קובלנה מבוסס על כך שאתה צריך לפנות לתביעה, לשר להגנת הסביבה או לפרקליטות ולומר שאם הם לא יגישו את התביעה אתה תגיש אותה.

תומר רוזנר: אני חושב שזה מיותר.

תומר רוזנר: רשות מקומית יכולה לפתוח בחקירה ולהגיש כתב אישום, היא לא צריכה את הקובלנה.

תומר רוזנר: קובלנה זה למי שאין לו סמכות לתבוע ישירות.

דב חנין: הרשות המקומית יכולה לתבוע רק כתוצאה מפעולה של פקחים שלה.

דב חנין: למה היא צריכה את חוליית הביניים של הפקחים שלה אם אני מביא לה את הנתונים?

תומר רוזנר: כשהמשטרה מגישה תביעה היא לא מתבססת על התלונה שלך באופן אוטומטי, אלא היא חוקרת.

דב חנין: לעירייה אין מנגנון חקירה.

תומר רוזנר: זה התפקיד שהטלנו עליה.

הדס פיקסלר: חבר הכנסת חנין, תחשוב שאתה הצד שרוצים לתבוע.

הדס פיקסלר: נניח שהשכן שלך שמסוכסך איתך מזייף מסמכים ובא לרשות מקומית ומבקש ממנה להגיש קובלנה נגדך.

הדס פיקסלר: אתה היית רוצה שהרשות המקומית לא תלך בקובלנה אלא תשלח מפקח שיבדוק את זה.

הדס פיקסלר: זה נראה לי סביר.

דב חנין: האם כל סמכויות הקובלנות האחרות קיימות לגבי חוק אוויר נקי?

תומר רוזנר: כן.

דב חנין: אנחנו מעמידים להצבעה את התיקונים לכל החוק.

דב חנין: מי בעד?

דב חנין: ה צ ב ע ה בעד – 2 נגד – 0 אושר

תומר רוזנר: קיבלנו הערה לגבי הנושא של תובע בתביעה אזרחית שהוא תאגיד לאיכות סביבה.

תומר רוזנר: הערה של עו"ד וייזר מתייחסת לסעיף 68 המוצע, שעניינו הגשת תביעה על ידי תאגיד שעוסק בהגנת הסביבה.

תומר רוזנר: אחד התנאים שנכתבו שם זה שאם העוולה בוצעה ברשות היחיד התאגיד הסביבתי צריך לקבל את הסכמתו של אותו אדם.

תומר רוזנר: טוען עו"ד וייזר - לטעמי בצדק - שצריך להשמיט את העניין הזה.

דב חנין: ההסתייגות הזאת נראית לי נכונה.

דב חנין: מי בעד?

דב חנין: ה צ ב ע ה בעד – 2 נגד – 0 אושר

תומר רוזנר: הערה שנייה שקיבלנו הבוקר היא של עו"ד דוד תדמור.

תומר רוזנר: הוא מתייחס לכל הפרק של התביעות האזרחיות.

תומר רוזנר: הטענה היא שהנושא הזה לא היה פתוח לעיון הציבור בעת הדיונים בוועדה.

תומר רוזנר: הוועדה צריכה לדעת שיש פנייה כזאת.

תומר רוזנר: הפנייה היא מטעם המכון לאנרגיה וסביבה, שזה משהו שקשור לתעשיינים.

תומר רוזנר: בנוסח שהופץ מטעם הממשלה הייתה התייחסות לנושא של תביעות אזרחיות.

תומר רוזנר: נאמר שכל מעשה ומחדל בניגוד לחוק זה יהווה עוולה אזרחית.

תומר רוזנר: במסגרת הכנת הנוסח הסופי הוספנו שני סעיפים נוספים שמבוססים על הסדרים שקיימים בחקיקה אחרת.

תומר רוזנר: אחד זה הנושא של אחריות נושא משרה בתאגיד לעוולה אזרחית, והשני זה הנושא של מעמדו של תאגיד סביבתי שיכול להגיש תביעה ובמקרה שבית המשפט ימצא שנגרמה תקלה לציבור הוא יוכל לפסוק לו גמול מיוחד בשיעור של עד 4 פעמים הנזק שנגרם.

תומר רוזנר: שני המודלים האלה לא היו במהלך הדיונים הקודמים אלא נוספו בנוסח האחרון שהופץ לפני כ10 ימים.

תומר רוזנר: הסתייגויות לגביהם נידונו עם משרדי הממשלה האחרים.

תומר רוזנר: היו הסתייגות של משרדים שונים, כמו משרד התעשייה והמסחר בשם התעשיינים, משרד האוצר והמשפטים.

תומר רוזנר: שני הסעיפים האלה מבוססים על שני מודלים שקיימים בחקיקה הישראלית.

תומר רוזנר: המודל של אחריות נושא משרה קיים במספר חוקים.

תומר רוזנר: המודל של מעמד לתאגיד סביבה ואפשרות לפסוק לו פיצויים מיוחדים קיים בדיני הגנת הצרכן.

דב חנין: בחוק הזה התקיימו הרבה מאוד דיונים עם כל הגורמים הרלוונטיים.

דב חנין: כל הגורמים ידעו מה הם הרעיונות שקיימים.

דב חנין: כל הנושאים נדונו בדיונים שנעשו במגוון מאוד גדול של צורות בין כל הגורמים הרלוונטיים.

דב חנין: בהחלט יכול להיות שהנוסח הספציפי הזה לא עלה בדיון עם הגורמים האלה.

דב חנין: הסוגיות נדונו לעייפה בתהליכים פורמאליים שנעשו בוועדה ובתהליכים לא פורמאליים שנעשו בין הגורמים השונים שמעורבים בחוק.

דב חנין: רשמנו לעצמנו את ההערות של היועץ המשפטי.

דב חנין: בזה נסתפק.

תומר רוזנר: ההגדרה כפי שמופיעה בסעיף 4(א) (1) מבוססת על הגדרה של מזהם כפי שהייתה בשלבים קודמים של הדיון.

תומר רוזנר: מכיוון שההגדרה של מזהם שונתה אני חושב שראוי לשנות את ההגדרה גם כאן.

דב חנין: זה מקובל.

דב חנין: מי בעד?

דב חנין: ה צ ב ע ה בעד – 2 נגד – 0 אושר

תומר רוזנר: סעיף 17א(ב) מדבר על כך שמגיש תכנית יודיע למשרד התכנון על כך שהוא הגיש תכנית למתקן שמקור הפליטה טעון היתר.

תומר רוזנר: יש מגיש תכנית שהוא חיצוני.

תומר רוזנר: כשהמועצה הארצית יוזמת תכנית היא נחשבת יוזמת התכנית.

תומר רוזנר: אנחנו רוצים להוסיף כאן שאם זאת תכנית שהיוזמה להכנתה היא של מוסד התכנון הוא יודיע על החלטתו ליזום תכנית כזאת.

הדס פיקסלר: מקובל

דב חנין: מי בעד?

דב חנין: ה צ ב ע ה בעד – 2 נגד – 0 אושר

תומר רוזנר: בסעיף 33 רצינו להבהיר במפורש שהשר להגנת הסביבה הוא זה שיהיה מוסמך לקבוע את דרכי הבדיקה, אופן רישום הממצאים והדיווח עליהם.

תומר רוזנר: זאת הבהרה למה שכבר התקבל.

דב חנין: בסדר.

תומר רוזנר: בסעיף 35 אנחנו מציעים שהשר יבחן מעת לעת את הצורך בעדכון ההוראות לגבי הדלק.

דב חנין: מקובל.

תומר רוזנר: סעיף 43 מתייחס לצווי הפסקת שימוש מינהליים לצורך יצירת קוהרנטיות עם סעיף 42 שמתייחס לצווים כלליים ולסעיף מאוחר יותר שמתייחס לסמכויות בית משפט לאחר שהוגש כתב אישום.

תומר רוזנר: גם בסעיף 43 צריך להבהיר שהוא מתייחס למצב שטרם הוגש כתב אישום, כדי לא ליצור בלבול סמכויות בין בתי המשפט השונים.

תומר רוזנר: שיהיה ברור שכשלא מוגש כתב אישום הולכים לבית משפט א'.

דב חנין: אני לא מציע להיכנס לזה עכשיו.

דב חנין: בתוספת השלישית יש הערה על כך שצריך להוריד את המילה "הספק" וכל מיני מינוחים מקצועיים.

דב חנין: אנחנו משנים את תיקוני הנוסח ככל שהם שומרים על העיקרון של הפוטנציאל ולא הדברים שנעשים בפועל.

דב חנין: בהתאם לזה תתקנו.

תומר רוזנר: אני רוצה לנצל את ההזדמנות שסיימנו את הדיון בחוק שהוא מאוד מורכב ומאוד חדשני על מנת להודות לצוות המשרד להגנת הסביבה, למחלקה שברשות שולי נזר, למחלקה המשפטית, שזה במיוחד לעו"ד הדס פיקסלר ולקודמתה בעניין עו"ד איילת בן עמי, שסייעו לנו רבות בעבודת החקיקה.

תומר רוזנר: בלי העזרה של עו"ד רוני טלמור ממשרד המשפטים לא היינו יכולים להתקדם ולהשלים את החקיקה של החוק הזה.

תומר רוזנר: תודתי שלוחה להם מקרב לב.

תומר רוזנר: אני רוצה להודות לאדם, טבע ודין, לציפי איסר-איציק ולכל הגורמים האחרים שהשתתפו בקוורטט שהביא בפני הוועדה הבנות רחבות בהרבה מאוד נושאים.

תומר רוזנר: זה כלל את חברת החשמל, התעשיינים ומשרד האוצר.

תומר רוזנר: אני רוצה להודות לחברי הכנסת שתמכו בהצעות הרבות שהבאנו בפני הוועדה בנושאים השונים.

תומר רוזנר: בין היוזמים שהיו מאוד פעילים נמנים חבר הכנסת חנין, ביילין וחברי הכנסת גפני ופינס.

תומר רוזנר: הם נתנו לנו רוח גבית בניסוח ההצעה שאני חושב שהיא טובה ביותר לכל הצדדים.

דב חנין: אני מצטרף לכל דברי התודה.

דב חנין: אני רוצה להודות בשם כל חברי הכנסת בוועדה לצוות המשפטי של הוועדה שעשה עבודה מופלאה: לעו"ד תומר רוזנר, עו"ד ורד קירו-זילברשץ וכל האנשים האחרים בצוות של הוועדה שעשו עבודה בלתי רגילה.

דב חנין: בשם עם ישראל לדורותיו אנחנו מסירים בפניהם את הכובע ואומרים להם תודה רבה.

דב חנין: אני רוצה להודות לכולכם על שיתוף הפעולה ועל העבודה המאוד גדולה שנעשתה מסביב לחוק הזה.